CELEX: 32020R0990
Language: fi
Date: 2020-04-28 00:00:00
Title: Komission delegoitu asetus (EU) 2020/990, annettu 28 päivänä huhtikuuta 2020, Euroopan parlamentin ja neuvoston asetuksen (EU) 2016/429 täydentämisestä unionissa tapahtuviin vesieläinten ja vesieläimistä saatavien eläinperäisten tuotteiden siirtoihin sovellettavien eläinterveyttä ja sen todentamista koskevien vaatimusten osalta (ETA:n kannalta merkityksellinen teksti)

10.7.2020   
               
               
                  FI
               
               
                  Euroopan unionin virallinen lehti
               
               
                  L 221/42
               
            
         KOMISSION DELEGOITU ASETUS (EU) 2020/990,
         annettu 28 päivänä huhtikuuta 2020,
         Euroopan parlamentin ja neuvoston asetuksen (EU) 2016/429 täydentämisestä unionissa tapahtuviin vesieläinten ja vesieläimistä saatavien eläinperäisten tuotteiden siirtoihin sovellettavien eläinterveyttä ja sen todentamista koskevien vaatimusten osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1) (”eläinterveyssäännöstö”) ja erityisesti sen 192 artiklan 2 kohdan, 197 artiklan 3 kohdan, 201 artiklan 3 kohdan, 202 artiklan 3 kohdan, 205 artiklan 2 kohdan, 211 artiklan 1 kohdan, 213 artiklan 1 kohdan, 216 artiklan 4 kohdan, 218 artiklan 3 kohdan, 221 artiklan 1 kohdan, 222 artiklan 3 kohdan, 223 artiklan 6 kohdan ja 224 artiklan 3 kohdan,
         sekä katsoo seuraavaa:
         
                     (1)
                  
                  
                     Asetuksessa (EU) 2016/429 vahvistetaan eläinten välillä tarttuvien ja eläimestä ihmiseen tarttuvien eläintautien ehkäisemistä ja torjuntaa koskevat säännöt, mukaan lukien unionin laajuisesti huolta aiheuttavien tautien luokitusta koskevat säännöt. Kyseisen asetuksen 5 artiklassa säädetään, että tautikohtaisia taudinehkäisy- ja taudintorjuntasääntöjä sovelletaan luetteloituihin tauteihin, joita tarkoitetaan kyseisessä artiklassa ja samaisen asetuksen liitteessä II. Koska luetteloituihin tauteihin on sovellettava erityyppisiä hallintatoimenpiteitä, asetuksen (EU) 2016/429 9 artiklassa säädetään taudinehkäisy- ja taudintorjuntasäännöistä, joissa otetaan huomioon kyseisistä erityyppisistä luetteloiduista taudeista kansanterveydelle ja eläinten terveydelle, taloudelle, yhteiskunnalle ja ympäristölle aiheutuvien vaikutusten mahdollinen vakavuus.
                  
               
                     (2)
                  
                  
                     Asetuksen (EU) 2016/429 9 artiklan 1 kohdan a–e alakohdassa viitataan näihin erityyppisiin luetteloituihin tauteihin ottaen huomioon kyseisten luetteloitujen tautien tapauksiin liittyvät mahdolliset riskit. Lisäksi kyseisen asetuksen 9 artiklan 1 kohdan d alakohdassa säädetään, että 9 artiklan 1 kohdan a, b ja c alakohdassa tarkoitettuja luetteloituja tauteja on pidettävä myös 9 artiklan 1 kohdan d alakohdan mukaisesti luetteloituina tauteina, kun kyseisen taudin aiheuttamaa riskiä voidaan tehokkaasti ja oikeasuhteisesti vähentää eläinten ja tuotteiden siirtoihin kohdistuvilla toimenpiteillä. Tämä luetteloitujen tautien eri luokkien välinen ero olisi otettava huomioon tässä asetuksessa vahvistettavissa säännöissä, jotka koskevat vesieläinten ja muiden vesieläimistä saatavien eläinperäisten tuotteiden kuin elävien vesieläinten siirtoja unionin sisällä.
                  
               
                     (3)
                  
                  
                     Asetuksen (EU) 2016/429 IV osan II osaston 2 ja 3 luvussa vahvistetaan tautikohtaiset säännöt, joita sovelletaan luokan D tauteihin ja kyseisten tautien osalta luetteloituihin lajeihin, sekä uusia tauteja koskevat säännöt. Kyseisissä säännöksissä vahvistetaan myös eläinten terveyttä koskevat vaatimukset, joita sovelletaan vesieläinten, mukaan lukien ihmisravinnoksi tarkoitetut vesieläimet, ja vesieläimistä saatavien eläinperäisten tuotteiden siirtoihin unionissa, jotta voidaan ehkäistä ja torjua luetteloitujen ja uusien tautien leviämistä unionissa.
                  
               
                     (4)
                  
                  
                     Lisäksi asetuksen (EU) 2016/429 IV osan II osaston 2 ja 3 luvussa siirretään komissiolle valta hyväksyä delegoiduilla säädöksillä sääntöjä, joilla täydennetään tiettyjä kyseisen asetuksen muita kuin keskeisiä osia. Sen vuoksi on aiheellista hyväksyä tällaisia täydentäviä sääntöjä, jotta varmistetaan kyseisellä asetuksella vahvistetun eläintautien torjuntaa ja ehkäisemistä koskevan uuden lainsäädäntökehyksen moitteeton toiminta. Kyseiset täydentävät säännöt ovat sisällöllisesti sidoksissa toisiinsa, joten yksinkertaisuuden ja avoimuuden vuoksi sekä sääntöjen soveltamisen helpottamiseksi säännöt olisi vahvistettava yhdessä säädöksessä eikä useissa erillisissä säädöksissä, joissa on useita ristiviittauksia ja päällekkäisyyksien vaara.
                  
               
                     (5)
                  
                  
                     Komission täytäntöönpanoasetuksessa (EU) 2018/1882 (2) luokitellaan asetuksen (EU) 2016/429 9 artiklan 1 kohdassa tarkoitetut luetteloidut taudit luokan A, B, C, D ja E taudeiksi. Lisäksi siinä säädetään, että asetuksen (EU) 2016/429 9 artiklan 1 kohdassa tarkoitettuja luetteloituja tauteja koskevia taudinehkäisy- ja taudintorjuntasääntöjä on sovellettava luetteloitujen tautien eri luokkiin kyseisessä täytäntöönpanoasetuksessa olevassa taulukossa tarkoitettujen luetteloitujen lajien ja luetteloitujen lajien ryhmien osalta. Kyseisessä taulukossa luetellaan muiden muassa vesieläinten lajit ja lajien ryhmät ja tartunnanlevittäjälajit vesieläimiin vaikuttavien tautien osalta.
                  
               
                     (6)
                  
                  
                     Tässä asetuksessa vahvistettavilla säännöillä ja riskinvähentämistoimenpiteillä olisi täydennettävä asetuksessa (EU) 2016/429 vahvistettuja eläinterveysvaatimuksia siltä osin kuin on kyse vesieläinten, mukaan lukien ihmisravinnoksi tarkoitetut vesieläimet, ja vesiviljelyeläimistä saatavien eläinperäisten tuotteiden siirroista unionissa, jotta voidaan varmistaa, että kyseiset hyödykkeet eivät aiheuta merkittävää riskiä sellaisten asetuksen (EU) 2016/429 liitteessä II tarkoitettujen vesieläintautien leviämisestä, jotka on myöhemmin määritelty komission täytäntöönpanoasetuksessa (EU) 2018/1882 luokan D taudeiksi, joihin kuuluvat tapauksen mukaan luokan A, luokan B ja luokan C taudit. Komission delegoidussa asetuksessa (EU) 2020/689 (3) vahvistetaan tiettyjen luetteloitujen tautien pakollisia ja valinnaisia hävittämisohjelmia koskevat säännöt. Tiettyihin jäsenvaltioihin sovelletaan luokkiin B ja C kuuluvien tautien osalta hävittämisohjelmia, joilla hävitetään kyseiset luetteloidut taudit tai osoitetaan, että niillä on kyseisten luetteloitujen tautien osalta taudista vapaa asema. Nuo ohjelmat huomioon ottaen on asianmukaista säätää, että merkityksellisen luokan B tai C taudin osalta luetteloituihin lajeihin kuuluvien vesieläinten ja muiden vesiviljelyeläimistä saatavien eläinperäisten tuotteiden kuin elävien vesiviljelyeläinten siirrot olisi sen vuoksi sallittava vain, jos tällaiset siirrot eivät vaaranna kyseisten hävittämisohjelmien onnistumista tai taudista vapaata asemaa kyseisten luetteloitujen tautien osalta, jos sellainen on saavutettu.
                  
               
                     (7)
                  
                  
                     Lisäksi luokan C tautien osalta sellaisten pitopaikkojen toimijat, joihin ei sovelleta valinnaista hävittämisohjelmaa, voivat panna täytäntöön vapaaehtoisen seurantaohjelman tietyn luokan C taudin osalta delegoidussa asetuksessa (EU) 2020/689 vahvistettujen sääntöjen mukaisesti. Vaikka tällaisia pitopaikkoja ei vahvisteta taudista vapaiksi, niillä on se etu, että ne vastaanottavat ainoastaan sellaisia merkityksellisen luokan C taudin osalta luetteloituihin lajeihin kuuluvien vesiviljelyeläinten siirtoja, jotka eivät vaaranna seurantaohjelman onnistumista.
                  
               
                     (8)
                  
                  
                     Tässä asetuksessa olisi näin ollen vahvistettava vesieläinten ja niistä saatavien eläinperäisten tuotteiden siirtoja koskevat täydentävät säännöt, jotka ovat tarpeen tällaisten hävittämis- ja seurantaohjelmien onnistumisen varmistamiseksi jäsenvaltioissa, vyöhykkeillä tai lokeroissa, joissa ne pannaan täytäntöön, sekä jäsenvaltioissa, vyöhykkeillä ja lokeroissa, jotka ovat saavuttaneet taudista vapaan aseman.
                  
               
                     (9)
                  
                  
                     Asetuksen (EU) 2016/429 192 artiklassa vahvistetaan vesieläinten kuljetukseen liittyvät taudinehkäisytoimenpiteet ja siirretään komissiolle valta vahvistaa täydentäviä sääntöjä, jotka koskevat vesieläinten kuljetusvälineiden puhdistamista ja desinfiointia, veden vaihtoja ja poistoja sekä bioturvaamistoimenpiteitä, joilla vähennetään kyseisten vesieläinten kuljetuksista unionissa mahdollisesti aiheutuvia riskejä. Tässä asetuksessa olisi sen vuoksi vahvistettava vesieläinten kuljetuksia koskevia yksityiskohtaisempia vaatimuksia, mukaan lukien kuljetukset sumppualuksilla.
                  
               
                     (10)
                  
                  
                     Asetuksessa (EU) 2016/429 säädetään, että luetteloituihin lajeihin kuuluvien vesieläinten lähetysten, jotka saapuvat alueelle, jolla on taudista vapaa asema, tai alueelle, johon sovelletaan hävittämisohjelmaa, mukana on oltava eläinterveystodistus, paitsi tietyissä tarkoin rajatuissa olosuhteissa. Koska tiettyjen lähetysten kaupalliset kuljetukset tapahtuvat sekaerinä, joiden mukana voi olla eri eläinterveystodistuksia, on ehdottoman tärkeää varmistaa, että jokainen lähetys puretaan kuormasta aiotussa määräpaikassaan. Lähetysten merkitseminen siten, että vesieläinten lähetys voidaan merkintöjen ansiosta selkeästi yhdistää vastaavaan eläinterveystodistukseen, on jäljitettävyyden ja riskien vähentämisen kannalta välttämätöntä sen varmistamiseksi, että taudista vapaille alueille päätyy ainoastaan lähetyksiä, joille on asianmukaisesti myönnetty todistus kyseisille alueille lähettämistä varten. Näin ollen tässä asetuksessa olisi vahvistettava täydentäviä sääntöjä, jotka koskevat kyseisten lähetysten merkitsemistä.
                  
               
                     (11)
                  
                  
                     Asetuksen (EU) 2016/429 197 artiklassa säädetään, että luokkien B ja C tautien osalta merkityksellisiin luetteloituihin lajeihin kuuluvien vesiviljelyeläinten on oltava peräisin alueilta, joilla on taudista vapaa asema, jos ne on tarkoitettu jäsenvaltioihin, vyöhykkeille tai lokeroihin, jotka ovat vapaita kyseisistä luetteloiduista taudeista tai joihin sovelletaan tällaisten luetteloitujen tautien hävittämisohjelmaa. Tietyissä tilanteissa eläinterveyteen kohdistuvat riskit eivät kuitenkaan oikeuta tällaisia rajoituksia. Tässä asetuksessa olisi näin ollen säädettävä poikkeuksesta tällaisista asetuksen (EU) 2016/429 197 artiklassa vahvistetuista rajoituksista mutta varmistettava samalla, että käytössä on tarvittavat riskinvähentämistoimenpiteet sen varmistamiseksi, että tällaiset vesiviljelyeläinten siirrot eivät vaaranna terveystilannetta eivätkä käytössä olevia hävittämisohjelmia.
                  
               
                     (12)
                  
                  
                     On myös tarpeen vahvistaa täydentäviä sääntöjä, joissa säädetään poikkeuksista, jotka koskevat luetteloituihin lajeihin kuuluvia eläviä vesieläimiä, jotka on tarkoitettu ihmisravinnoksi, kun ne siirretään taudista vapaaseen jäsenvaltioon tai lokeroon tai taudista vapaalle vyöhykkeelle taikka jäsenvaltioon, vyöhykkeelle tai lokeroon, jossa sovelletaan hävittämisohjelmaa, ja kun ne eivät ole peräisin taudista vapaasta jäsenvaltiosta tai lokerosta tai taudista vapaalta vyöhykkeeltä. Tällaisissa tapauksissa kyseiset vesieläimet voivat kuulua lajeihin, jotka on lueteltu tartunnanlevittäjälajeina täytäntöönpanoasetuksen (EU) 2018/1882 liitteessä olevan taulukon sarakkeessa 4, mutta ne eivät ole olleet kosketuksissa kyseisen taulukon sarakkeessa 3 mainittuihin, merkitykselliselle luetteloidulle taudille alttiisiin luetteloituihin lajeihin eikä niitä näin ollen pidetä tartunnanlevittäjinä. Toinen mahdollisuus on, että kyseiset vesieläimet voidaan siirtää teurastettaviksi ja käsiteltäviksi vesieläinten taudintorjuntaan soveltuvassa elintarvikelaitoksessa sen jälkeen, kun toimivaltainen viranomainen on sallinut niiden poistua alueelta, jolla toteutetaan luetteloituun tai uuteen tautiin liittyviä taudintorjuntatoimenpiteitä. Tässä asetuksessa olisi säädettävä, että ihmisravinnoksi tarkoitettuihin nilviäisiin ja äyriäisiin on sovellettava Euroopan parlamentin ja neuvoston asetuksen (EY) N:o 853/2004 (4) mukaisia pakkaamiseen ja merkintöihin liittyviä riskinvähentämiseen tähtääviä lisätoimenpiteitä, joilla varmistetaan, että tällaiset vesieläimet voidaan siirtää alueelle, jolla on taudista vapaa asema, tai alueelle, johon sovelletaan hävittämisohjelmaa, aiheuttamatta riskiä merkityksellisen luetteloidun tai uuden taudin leviämisestä.
                  
               
                     (13)
                  
                  
                     On myös tarpeen vahvistaa täydentäviä sääntöjä, jotka koskevat luetteloituihin lajeihin kuuluvien vesiviljelyeläinten siirtoja suljettuihin vesiviljelypitopaikkoihin. Suljettuihin pitopaikkoihin olisi voitava siirtää täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin tartunnanlevittäjälajeihin kuuluvia vesiviljelyeläimiä, jotka eivät ole olleet kosketuksissa kyseisen taulukon sarakkeessa 3 lueteltuihin taudille alttiisiin lajeihin, sekä vesiviljelyeläimiä, joita on pidetty karanteenissa komission delegoidun asetuksen (EU) 2020/691 (5) 15 artiklan mukaisesti hyväksytyssä pitopaikassa tai joita on pidetty karanteenissa toisessa suljetussa pitopaikassa, määränpäänä oleva pitopaikka mukaan luettuna. Koska suljettujen pitopaikkojen keskinäisiin vesiviljelyeläinten siirtoihin kohdistuu vähemmän vaatimuksia kuin muun tyyppisten vesiviljelypitopaikkojen ollessa kyseessä, on tärkeää, että tässä asetuksessa vahvistetaan erityiset säännöt ja poikkeukset sen varmistamiseksi, että tällaiset suljettuihin pitopaikkoihin liittyvät siirrot eivät aiheuta luetteloitujen tai uusien tautien leviämisriskiä.
                  
               
                     (14)
                  
                  
                     Luonnonvaraiset vesieläimet ovat tärkeä luonnonvara, jota olisi suojeltava. Jäsenvaltiot voivat asetuksen (EU) 2016/429 199 artiklan nojalla näin ollen vaatia, että ainoastaan taudista vapailta alueilta peräisin olevia vesieläimiä voidaan päästää luontoon, vaikka vesialueilla, joihin ne päästetään, ei olisi taudista vapaata asemaa. Lisäksi kyseisen asetuksen 205 artiklan 2 kohdassa säädetään siitä, että komissiolla on valta antaa delegoituja säädöksiä, joissa vahvistetaan täydentäviä sääntöjä, joita sovelletaan vesieläinten siirtoihin urheilukalastusta varten, mukaan lukien kalansyötit. Tässä asetuksessa olisi sen vuoksi vahvistettava täydentäviä sääntöjä sellaisen menettelyn osalta, jolla tämä jäsenvaltioita varten säädetty mahdollisuus voidaan toteuttaa menestyksekkäästi. Koska asetuksessa (EU) 2016/429 ei edellytetä eläinterveystodistusta sellaisille alueille suuntautuvien vesieläinten lähetysten siirtojen tapauksessa, jotka eivät ole taudista vapaita, tässä asetuksessa olisi vahvistettava tällaiset säännöt sen varmistamiseksi, että molempien jäsenvaltioiden toimivaltaiset viranomaiset pystyvät jäljittämään tällaisten lähetysten siirrot
                  
               
                     (15)
                  
                  
                     Luetteloidun tai uuden vesieläintaudin saastuttamat elävät kalansyötit aiheuttavat merkittävän tautiriskin luonnonvaraisille vesieläimille ja sen vuoksi mahdollisesti myös vesiviljelyeläimille. Tähän riskiin puuttumiseksi olisi tässä asetuksessa näin ollen säädettävä, että elävien kalansyöttien on tultava alueelta, jolla on taudista vapaa asema, jos niitä on tarkoitus käyttää jäsenvaltiossa, vyöhykkeellä tai lokerossa, jolla on taudista vapaa asema, tai jäsenvaltioissa, jotka ovat toteuttaneet asetuksen (EU) 2016/429 199 artiklassa tarkoitetut toimenpiteet.
                  
               
                     (16)
                  
                  
                     Asetuksen (EU) 2016/429 208 ja 209 artiklassa vahvistetaan sellaisia vesieläinten siirtojen tyyppejä koskevat säännöt, joista on oltava todistus. Neuvoston direktiivissä 2006/88/EY (6) vahvistettujen sääntöjen soveltamisesta saatu kokemus on kuitenkin osoittanut, että asetuksen (EU) 2016/429 208 ja 209 artiklassa esitettyjen sääntöjen soveltamisesta voidaan joissakin hyvin rajatuissa erityisolosuhteissa poiketa luokan C tautien osalta komission ja asianomaisten jäsenvaltioiden suostumuksella. Tässä asetuksessa olisi sen vuoksi vahvistettava edellytykset, joiden täyttyessä luetteloituihin lajeihin kuuluvien vesieläinten lähetyksiin ei pitäisi olla tarpeen liittää eläinterveystodistusta, kun lähetykset on tarkoitettu taudista vapaisiin jäsenvaltioihin.
                  
               
                     (17)
                  
                  
                     Toimijat antavat omaa ilmoitusta koskevat asiakirjat asetuksen (EU) 2016/429 218 artiklan mukaisesti lähetyksistä, jotka on määrä siirtää jäsenvaltioiden välillä mutta joiden mukana ei tarvitse olla eläinterveystodistusta. On tärkeää vahvistaa sääntöjä niiden tietojen osalta, jotka tällaisten omaa ilmoitusta koskevien asiakirjojen olisi sisällettävä, lähetysten jäljitettävyyden varmistamiseksi ja turvallisen kaupan helpottamiseksi. Omaa ilmoitusta koskevilla asiakirjoilla on lisäarvoa vesiviljelyeläinten siirroissa sellaisten vesiviljelypitopaikkojen välillä, jotka toteuttavat luokan C taudin tai tautien seurantaohjelmia. Tässä asetuksessa olisi sen vuoksi säädettävä, että omaa ilmoitusta koskevat asiakirjat sisältävät tarvittavat tiedot, joista käy ilmi, että alkuperäinen vesiviljelypitopaikka osallistuu seurantaohjelmaan eikä vesiviljelypitopaikassa epäillä tai ole vahvistettu kyseistä luokan C tautia tai kyseisiä luokan C tauteja.
                  
               
                     (18)
                  
                  
                     Asetuksen (EU) 2016/429 216 artiklan 3 kohdassa vahvistettujen eläinterveyden todentamista koskevien sääntöjen noudattamisen varmistamiseksi virkaeläinlääkärin on ennen eläinterveystodistuksen allekirjoittamista tehtävä asiakirjatarkastukset sekä kliininen tarkastus ja tarvittaessa kliiniset tutkimukset alkuperäisessä vesiviljelypitopaikassa. Näiden tarkastusten tarkoituksena on varmistaa, ettei luetteloidun tai uuden taudin esiintymisestä vesiviljelypitopaikassa ole näyttöä, ja helpottaa turvallista kauppaa. Tässä asetuksessa olisi vahvistettava kyseisiä tarkastuksia koskevia täydentäviä sääntöjä.
                  
               
                     (19)
                  
                  
                     Taudin kliiniset merkit ovat vähemmän ilmeisiä tietyissä vesiviljelyeläinten luokissa, kuten mätimunissa ja nilviäisissä. Vaatimus, jonka mukaan tällaisille vesiviljelyeläinten luokille on tehtävä kliiniset tarkastukset ennen jokaista vesiviljelypitopaikasta tapahtuvaa siirtoa, merkitsisi näin ollen resurssien epäasianmukaista käyttöä. Sen vuoksi tässä asetuksessa olisi säädettävä poikkeuksesta vaatimukseen, jonka mukaan mätimunille ja nilviäisille on tehtävä kliiniset tarkastukset aina, kun niistä edellytetään todistusta, edellyttäen, että asiakirjojen, vesiviljelypitopaikassa pidettävien vesiviljelyeläinten edellisen kliinisen tarkastuksen ajankohdan ja pitopaikkaan tapahtuvia siirtoja koskevien tietojen osalta tehdään tietyt tarkastukset.
                  
               
                     (20)
                  
                  
                     Direktiivin 2006/88/EY soveltamisesta saadut kokemukset osoittavat, että tässä asetuksessa olisi säädettävä myös eräistä muista poikkeuksista vaatimukseen, jonka mukaan kliininen tarkastus on tehtävä lähettämisajankohtaa edeltävien 72 tunnin kuluessa. Näiden poikkeusten tarkoituksena on antaa toimivaltaiselle viranomaiselle joustovaraa tehdä kliininen tarkastus seitsemän päivän kuluessa ennen lähettämisajankohtaa tietyissä rajatuissa olosuhteissa, jos luetteloidun tai uuden taudin esiintymistodennäköisyyden tai leviämisriskin arvioidaan olevan vähäinen.
                  
               
                     (21)
                  
                  
                     Asetuksen (EU) 2016/429 219 ja 220 artiklassa säädetään muiden toimijoiden kuin kuljettajien samoin kuin jäsenvaltioiden toimivaltaisten viranomaisten velvoitteista ilmoittaa vesieläinten siirroista jäsenvaltioiden välillä. Tässä asetuksessa olisi vahvistettava täydentäviä sääntöjä, jotka koskevat tietoja, jotka toimijoiden olisi toimitettava toimivaltaiselle viranomaiselle etukäteen tällaisista siirroista, sekä tietoja, jotka alkuperäjäsenvaltion toimivaltaisen viranomaisen olisi ilmoitettava määräpaikkana olevan jäsenvaltion toimivaltaiselle viranomaiselle. Tätä jäsenvaltioiden välisiin siirtoihin liittyvää ennakkoilmoitusta olisi sovellettava sekä vesiviljelyeläimiin että luonnonvaraisiin vesieläimiin.
                  
               
                     (22)
                  
                  
                     Kun on kyse luetteloituihin lajeihin kuuluvien vesiviljelyeläinten siirroista tietyn luokan C taudin seurantaohjelmaan osallistuvan yhdessä jäsenvaltiossa sijaitsevan pitopaikan ja saman luokan C taudin seurantaohjelmaan osallistuvan toisessa jäsenvaltiossa sijaitsevan pitopaikan välillä, on tärkeää vahvistaa sääntöjä, jotka koskevat tietoja, jotka on ilmoitettava etukäteen, sen varmistamiseksi, että määränpäänä oleva pitopaikka vastaanottaa vesiviljelyeläimiä, joilla on asianmukainen terveystilanne. Tässä asetuksessa olisi tämän vuoksi vahvistettava sääntöjä, jotka koskevat tietoja, jotka alkuperäisen pitopaikan toimijan olisi ilmoitettava alkuperäjäsenvaltion toimivaltaiselle viranomaiselle, sekä tietoja, jotka kyseisen toimivaltaisen viranomaisen olisi ilmoitettava määräpaikkana olevan jäsenvaltion toimivaltaiselle viranomaiselle.
                  
               
                     (23)
                  
                  
                     Koska jäsenvaltioiden välisistä siirroista ilmoittaminen on tärkeä vaihe vesieläinten ja muiden vesiviljelyeläimistä saatavien eläinperäisten tuotteiden kuin elävien vesiviljelyeläinten jäljitettävyyden varmistamisessa ja turvallisen kaupan helpottamisessa, tässä asetuksessa olisi vahvistettava yksityiskohtaisia sääntöjä, jotka koskevat ennakkoilmoitusta koskevia vaatimuksia, mukaan lukien tiedot, jotka toimijoiden olisi toimitettava, sekä tällaisiin ilmoituksiin hätätilanteissa sovellettavat menettelyt. Asetuksen (EU) 2016/429 219 artiklan 2 kohdassa, 220 artiklan 2 kohdassa ja 221 artiklan 1 kohdassa ja komission täytäntöönpanoasetuksen (EU) 2019/1715 (7) 46 artiklassa kuvataan tiedot, jotka toimijoiden ja toimivaltaisten viranomaisten on toimitettava tällaisten ilmoitusten yhteydessä, ja hätätilanteissa sovellettavat menettelyt, jotka toimivaltaisen viranomaisen on otettava käyttöön sähkökatkosten tai Traces-järjestelmän muiden häiriöiden aikana.
                  
               
                     (24)
                  
                  
                     Asetuksen (EU) 2016/429 222 artiklan 3 kohdassa säädetään, että komissio antaa delegoituja säädöksiä, jotka koskevat toimijoiden velvoitteita, kun on kyse muiden vesieläimistä saatavien eläinperäisten tuotteiden kuin elävien vesieläinten siirroista, mukaan lukien riskinvähentämistoimenpiteet, joita olisi sovellettava tällaisiin tuotteisiin alkuperä- ja määräpaikoissa. Mainitun asetuksen 222 artiklan 4 kohdassa säädetään, että kyseisessä artiklassa vahvistettuja sääntöjä ei sovelleta suoraan ihmisravinnoksi kerätyistä tai pyydetyistä luonnonvaraisista vesieläimistä saataviin eläinperäisiin tuotteisiin. Näin ollen tässä asetuksessa vahvistettavia täydentäviä sääntöjä olisi sovellettava ainoastaan vesiviljelyeläimistä saataviin eläinperäisiin tuotteisiin, ja niissä olisi vahvistettava toimenpiteet, joita on toteutettava, kun tiettyjä muita luetteloituihin lajeihin kuuluvista vesiviljelyeläimistä saatavia eläinperäisiä tuotteita kuin eläviä vesiviljelyeläimiä saapuu alueelle, jolla on taudista vapaa asema, jatkokäsittelyä varten tai jos toimivaltainen viranomainen on antanut niille luvan lähteä pitopaikasta tai vyöhykkeeltä, johon sovelletaan kiireellisiä toimenpiteitä tai siirtorajoituksia. Täydentävissä säännöissä olisi myös vahvistettava eläinterveyden todentamista ja ilmoittamista koskevat vaatimukset, joita olisi sovellettava tällaisiin siirtoihin tällaisten tuotteiden jäljitettävyyden varmistamiseksi.
                  
               
                     (25)
                  
                  
                     Tässä asetuksessa vahvistettavissa elävien vesieläinten siirtoja koskevissa säännöissä olisi viitattava lajeihin, jotka luetellaan täytäntöönpanoasetuksen (EU) 2018/1882 liitteessä olevan taulukon sarakkeissa 3 ja 4, lukuun ottamatta tiettyjä poikkeuksia, jotka koskevat sarakkeessa 4 esitettyjä tartunnanlevittäjälajeja. Kun kuitenkin otetaan huomioon muihin vesiviljelyeläimistä saataviin eläinperäisiin tuotteisiin kuin eläviin vesiviljelyeläimiin liittyvä pienempi riski, tässä asetuksessa tällaisten tuotteiden siirtojen osalta vahvistettavia sääntöjä olisi sovellettava ainoastaan täytäntöönpanoasetuksen (EU) 2018/1882 liitteessä olevan taulukon sarakkeessa 3 lueteltuihin taudille alttiisiin lajeihin eikä saman taulukon sarakkeessa 4 esitettyihin tartunnanlevittäjälajeihin.
                  
               
                     (26)
                  
                  
                     Muiden vesiviljelyeläimistä saatavien eläinperäisten tuotteiden kuin elävien vesiviljelyeläinten mukana on tietyissä olosuhteissa oltava asetuksen (EU) 2016/429 223 artiklan mukainen eläinterveystodistus. Tällaisten eläinterveystodistusten sisältö olisi vahvistettava tässä asetuksessa.
                  
               
                     (27)
                  
                  
                     Tätä asetusta olisi sovellettava 21 päivästä huhtikuuta 2021 asetuksen (EU) 2016/429 soveltamispäivän mukaisesti,
                  
               ON HYVÄKSYNYT TÄMÄN ASETUKSEN:
         I OSA
         
            KOHDE, SOVELTAMISALA JA MÄÄRITELMÄT
         
         
            1 artikla
            Kohde ja soveltamisala
            Tällä asetuksella täydennetään asetuksen (EU) 2016/429 IV osan II osaston 2 ja 3 luvussa vahvistettuja sääntöjä, siltä osin kuin on kyse vesieläinten ja vesieläimistä saatavien tuotteiden siirroista unionin sisällä.
            Siinä vahvistetaan erityisesti seuraavia näkökohtia koskevia sääntöjä:
            
                        a)
                     
                     
                        toimijoita, myös kuljettajia, koskevat velvoitteet vesieläinten kuljetuksen osalta;
                     
                  
                        b)
                     
                     
                        tiettyihin erityistarkoituksiin tai -käyttöön tarkoitettujen vesieläinten siirtoihin sovellettavat täydentävät eläinterveysvaatimukset, mukaan lukien todentamista ja ilmoittamista koskevat vaatimukset;
                     
                  
                        c)
                     
                     
                        muiden vesiviljelyeläimistä saatavien eläinperäisten tuotteiden kuin elävien vesiviljelyeläinten tuotanto, käsittely ja jakelu.
                     
                  
         
            2 artikla
            Määritelmät
            Tässä asetuksessa sovelletaan asetuksen (EU) 2016/429 4 artiklassa ja delegoidun asetuksen (EU) 2020/691 2 artiklassa vahvistettuja määritelmiä.
            Lisäksi tässä asetuksessa tarkoitetaan
            
                        1)
                     
                     
                        ’kuljetuspäällyksellä’ kehikkoa, laatikkoa, säilytysastiaa tai muuta tukevaa rakennetta, jota käytetään vesieläinten tai vesieläinten mätimunien kuljetukseen mutta joka ei ole kuljetusväline;
                     
                  
                        2)
                     
                     
                        ’sumppualuksella’ alusta, jossa on sumppu tai säiliö elävien vesiviljelyeläinten säilyttämiseksi, kuljettamiseksi tai käsittelemiseksi vedessä;
                     
                  
                        3)
                     
                     
                        ’tartunnanlevittäjälajeilla’ täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuja lajeja, jotka täyttävät tämän asetuksen liitteessä I olevassa sarakkeessa 3 vahvistetut edellytykset, jotta niitä voidaan pitää tartunnanlevittäjinä;
                     
                  
                        4)
                     
                     
                        ’kalansyötillä’ mitä tahansa vesieläintä, jota käytetään toisen vesieläimen houkuttelemiseen tai pyyntiin;
                     
                  
                        5)
                     
                     
                        ’kansallisilla toimenpiteillä’ kansallisia toimenpiteitä, joiden tarkoituksena on rajoittaa muiden kuin asetuksen (EU) 2016/429 226 artiklassa tarkoitettujen luetteloitujen tautien vaikutusta;
                     
                  
                        6)
                     
                     
                        ’elinympäristöllä’ vesialueita, joilla on omat maantieteelliset, abioottiset ja bioottiset ominaisuutensa ja jotka ovat joko luonnontilassa tai osittain luonnontilassa;
                     
                  
                        7)
                     
                     
                        ’taudista vapaalla jäsenvaltiolla, vyöhykkeellä tai lokerolla’ jäsenvaltiota tai sen vyöhykettä tai lokeroa, joka on vahvistettu taudista vapaaksi asetuksen (EU) 2016/429 36 artiklan 4 kohdan tai 37 artiklan 4 kohdan mukaisesti;
                     
                  
                        8)
                     
                     
                        ’hävittämisohjelmalla’ asetuksen (EU) 2016/429 31 artiklan 1 kohdan mukaisesti perustettua pakollista hävittämisohjelmaa tai kyseisen asetuksen 31 artiklan 2 kohdan mukaisesti perustettua valinnaista hävittämisohjelmaa;
                     
                  
                        9)
                     
                     
                        ’rekisteröidyllä vesiviljelypitopaikalla’ pitopaikkaa, jonka toimivaltainen viranomainen on rekisteröinyt asetuksen (EU) 2016/429 173 artiklan mukaisesti;
                     
                  
                        10)
                     
                     
                        ’hyväksytyllä vesiviljelypitopaikalla’ pitopaikkaa, jonka toimivaltainen viranomainen on hyväksynyt asetuksen (EU) 2016/429 176 artiklan mukaisesti;
                     
                  
                        11)
                     
                     
                        ’hyväksytyllä vesiviljelypitopaikkojen ryhmällä’ toimivaltaisen viranomaisen asetuksen (EU) 2016/429 177 artiklan mukaisesti hyväksymää vesiviljelypitopaikkojen ryhmää.
                     
                  
         II OSA
         
            VESIELÄINTEN SIIRROT
         
         
            1 LUKU
         
         
            
               Toimijoita koskevat yleiset vaatimukset vesieläinten kuljetuksen osalta
            
         
         
            3 artikla
            Vesieläinten kuljettamista koskeviin bioturvaamisvaatimuksiin liittyvät toimijoiden yleiset velvoitteet
            
               1.   Toimijoiden, myös kuljettajien, on varmistettava, että
               
                           a)
                        
                        
                           vesieläimet lastataan ja kuljetetaan vedessä, joka ei muuta niiden terveystilannetta;
                        
                     
                           b)
                        
                        
                           vesieläimiä ei kuljeteta samassa vedessä tai kuljetuspäällyksessä terveystilanteeltaan heikompien vesieläinten kanssa siitä ajankohdasta, jona ne lastataan, siihen ajankohtaan, jona ne saapuvat määräpaikkaansa.
                        
                     
            
               2.   Toimijoiden, myös kuljettajien, on varmistettava, että
               
                           a)
                        
                        
                           kuljetusväline ja kuljetuspäällykset on suunniteltu ja rakennettu siten, että puhdistaminen ja desinfiointi voidaan suorittaa tehokkaasti lähetysten välillä, jotta vesieläinten terveystilanne ei vaarannu kuljetuksen aikana;
                        
                     
                           b)
                        
                        
                           kuljetuspäällys, jos se ei ole kertakäyttötuote, tai alus ja muu kuljetuskalusto puhdistetaan ja desinfioidaan lähetysten välillä.
                        
                     
            
               3.   Toimijoiden, myös kuljettajien, on varmistettava, että 2 kohdan b alakohdassa edellytetty puhdistaminen ja desinfiointi suoritetaan alkuperäpaikan toimivaltaisen viranomaisen hyväksymän sellaisen käytännön mukaisesti, johon on sisällyttävä yksityiskohtaiset tiedot siitä, missä ja milloin puhdistaminen ja desinfiointi on määrä suorittaa, sekä siitä, mitä desinfiointiaineita on käytettävä.
            
         
         
            4 artikla
            Veden vaihtoja ja poistoja vesieläinten kuljetuksen aikana koskeviin vaatimuksiin liittyvät toimijoiden yleiset velvoitteet
            
               1.   Toimijoiden, myös kuljettajien, on varmistettava, että jos veden vaihto on tarpeen, se tapahtuu ainoastaan seuraavasti:
               
                           a)
                        
                        
                           jos on kyse maakuljetuksesta, vedenvaihtopaikoissa, joissa veden vaihto ei muuta kuljetettavien tai määräpaikassa tai määräpaikkaan suuntautuvan matkan varrella olevien vesieläinten terveystilannetta;
                        
                     
                           b)
                        
                        
                           jos on kyse sumppualuskuljetuksesta, vähintään 10 kilometrin etäisyydellä kaikista vesiviljelypitopaikoista, jotka sijaitsevat lastauspaikan ja määräpaikan välisen matkan varrella.
                        
                     
            
               2.   Toimijoiden, myös kuljettajien, on varmistettava, että 1 kohdassa tarkoitettua veden vaihtoa ei suoriteta alueilla, joihin sovelletaan siirtorajoituksia tai kiireellisiä toimenpiteitä.
            
         
         
            5 artikla
            Niitä kuljetusvälineitä ja kuljetuspäällyksiä, joissa vesieläimiä kuljetetaan, koskeviin erityisiin kuljetus- ja merkintävaatimuksiin liittyvät toimijoiden velvoitteet
            
               1.   Kun kyseessä ovat vesieläinten lähetykset, joiden mukana on asetuksen (EU) 2016/429 208 tai 209 artiklassa tarkoitettu eläinterveystodistus, toimijoiden, myös kuljettajien, on varmistettava, että kuljetusvälineet tai kuljetuspäällykset, joissa kyseisiä vesieläimiä kuljetetaan, merkitään luettavissa olevalla etiketillä,
               
                           a)
                        
                        
                           jonka on oltava kiinnitetty näkyvään paikkaan kuljetuspäällyksessä tai kuljetusvälineessä sen mukaan, kumpaan se on mahdollista kiinnittää;
                        
                     
                           b)
                        
                        
                           jonka on sisällettävä tarvittavat tiedot, jotta lähetys voidaan selkeästi yhdistää kyseiseen eläinterveystodistukseen.
                        
                     
            
               2.   Poiketen siitä, mitä 1 kohdan b alakohdassa säädetään, jos kuljetus tapahtuu sumppualuksella, etiketti voidaan korvata aluksen lastiluetteloon tehtävällä maininnalla, joka sisältää tarvittavat tiedot lähetyksen yhdistämiseksi selkeästi 1 kohdassa tarkoitettuun eläinterveystodistukseen.
            
         
         
            2 LUKU
         
         
            
               Vesieläinten siirtoon sovellettavat täydentävät eläinterveysvaatimukset
            
         
         
            1 jakso
         
         
            
               Vesiviljelypitopaikkoihin tai luontoon päästettäviksi tarkoitettujen vesieläinten siirrot
            
         
         
            6 artikla
            Poikkeukset vaatimuksesta, jonka mukaan luetteloituihin lajeihin kuuluvien vesiviljelyeläinten on oltava peräisin taudista vapaasta jäsenvaltiosta tai lokerosta tai taudista vapaalta vyöhykkeeltä
            Poiketen siitä, mitä asetuksen (EU) 2016/429 197 artiklan 1 ja 2 kohdassa säädetään, toimijat, myös kuljettajat, voivat siirtää sellaisten luokan B tautien tai luokan C tautien osalta merkityksellisiin luetteloituihin lajeihin kuuluvia vesiviljelyeläimiä, joiden osalta määräpaikkana oleva jäsenvaltio, vyöhyke tai lokero on saanut taudista vapaan aseman tai joiden osalta siihen sovelletaan hävittämisohjelmaa, jäsenvaltioista, vyöhykkeiltä tai lokeroista, jotka eivät ole kyseisistä luetteloiduista taudeista vapaita, seuraavien edellytysten täyttyessä:
            
                        a)
                     
                     
                        kyseiset vesiviljelyeläimet kuuluvat täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin, eikä niitä pidetä kyseisten luokan B tai luokan C tautien tartunnanlevittäjinä; tai
                     
                  
                        b)
                     
                     
                        kyseiset vesiviljelyeläimet kuuluvat täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin ja ovat tartunnanlevittäjiä, mutta niiden katsotaan olevan vapaita kyseisistä luokan B tai luokan C taudeista, koska ne ovat olleet karanteenissa delegoidun asetuksen (EU) 2020/691 15 artiklan mukaisesti hyväksytyssä karanteenipitopaikassa kyseisen delegoidun asetuksen liitteessä I olevan 8 osan 2 kohdassa esitettyjen vaatimusten mukaisesti; tai
                     
                  
                        c)
                     
                     
                        kyseiset vesiviljelyeläimet kuuluvat täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin ja ovat tartunnanlevittäjiä, mutta niitä on pidetty delegoidun asetuksen (EU) 2020/691 16 artiklan mukaisesti hyväksytyssä vesiviljelypitopaikassa kyseisen delegoidun asetuksen liitteessä I olevan 9 osan 2 kohdassa esitettyjen vaatimusten mukaisesti eikä niitä enää pidetä kyseisten luokan B tai luokan C tautien tartunnanlevittäjinä; tai
                     
                  
                        d)
                     
                     
                        kyseiset vesiviljelyeläimet on tarkoitettu suljettuun pitopaikkaan tieteellisiä tarkoituksia varten.
                     
                  
         
            7 artikla
            Luonnonvaraisten vesieläinten vesiviljelypitopaikkoihin tapahtuviin siirtoihin sovellettaviin taudinehkäisy- ja riskinvähentämistoimenpiteisiin liittyvät toimijoiden velvoitteet
            Poiketen siitä, mitä asetuksen (EU) 2016/429 197 artiklan 1 ja 2 kohdassa, luettuna yhdessä sen 200 artiklan 1 kohdan kanssa, säädetään, toimijat, myös kuljettajat, voivat siirtää sellaisten luokan B tai luokan C tautien osalta merkityksellisiin luetteloituihin lajeihin kuuluvia luonnonvaraisia vesieläimiä, joiden osalta määräpaikkana oleva jäsenvaltio, vyöhyke tai lokero on saanut taudista vapaan aseman tai joiden osalta siihen sovelletaan hävittämisohjelmaa, jäsenvaltioista, vyöhykkeiltä tai lokeroista, jotka eivät ole kyseisistä luetteloiduista taudeista vapaita, edellyttäen että kyseiset luonnonvaraiset vesieläimet on tarkoitettu vesiviljelypitopaikkaan ja seuraavat edellytykset täyttyvät:
            
                        a)
                     
                     
                        niiden katsotaan olevan vapaita kyseisistä luokan B tai luokan C taudeista, koska ne ovat olleet karanteenissa delegoidun asetuksen (EU) 2020/691 15 artiklan mukaisesti hyväksytyssä karanteenipitopaikassa kyseisen delegoidun asetuksen liitteessä I olevan 8 osan 2 kohdassa esitettyjen vaatimusten mukaisesti; tai
                     
                  
                        b)
                     
                     
                        kun kyseessä ovat luonnonvaraiset vesieläimet, jotka kuuluvat täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin ja ovat tartunnanlevittäjiä, niitä on pidetty delegoidun asetuksen (EU) 2020/691 16 artiklan mukaisesti hyväksytyssä vesiviljelypitopaikassa kyseisen delegoidun asetuksen liitteessä I olevan 9 osan 2 kohdassa esitettyjen vaatimusten mukaisesti eikä niitä enää pidetä tartunnanlevittäjinä.
                     
                  
         
            2 jakso
         
         
            
               Ihmisravinnoksi tarkoitettujen elävien vesieläinten siirrot
            
         
         
            8 artikla
            Poikkeukset vaatimuksista, jotka koskevat luetteloituihin lajeihin kuuluvien ihmisravinnoksi tarkoitettujen elävien vesieläinten siirtoa jäsenvaltioon, vyöhykkeelle tai lokeroon, joka on saanut taudista vapaan aseman tai johon sovelletaan hävittämisohjelmaa
            Poiketen siitä, mitä asetuksen (EU) 2016/429 201 artiklan 1 kohdassa, luettuna yhdessä sen 202 artiklan 1 kohdan kanssa, säädetään, vesieläinten ollessa tarkoitettu ihmisravinnoksi jäsenvaltiot voivat antaa toimijoille luvan siirtää sellaisten luokan B tai luokan C tautien osalta luetteloituihin lajeihin kuuluvia eläimiä, joiden osalta määräpaikkana oleva jäsenvaltio, vyöhyke tai lokero on saanut taudista vapaan aseman tai joiden osalta siihen sovelletaan hävittämisohjelmaa, kun yksi tai useampi seuraavista edellytyksistä täyttyy:
            
                        a)
                     
                     
                        kyseiset elävät vesieläimet kuuluvat täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin, eivätkä ne ole kyseisten luokan B tai luokan C tautien tartunnanlevittäjiä; tai
                     
                  
                        b)
                     
                     
                        kyseiset elävät vesieläimet on tarkoitettu teurastettaviksi ja sen jälkeen käsiteltäviksi vesieläinten taudintorjuntaan soveltuvassa elintarvikelaitoksessa ja ne ovat peräisin alueelta, johon sovelletaan asetuksen (EU) 2016/429 191 artiklan 2 kohdan b alakohdan i ja ii alakohdassa tarkoitettuja siirtorajoituksia tai kiireellisiä toimenpiteitä, ja toimivaltainen viranomainen antaa tällaisille siirroille luvan ja ne toteutetaan kyseisessä luvassa vahvistettujen edellytysten mukaisesti; tai
                     
                  
                        c)
                     
                     
                        kyseiset elävät vesieläimet ovat nilviäisiä tai äyriäisiä, jotka on pakattu ja varustettu merkinnöillä ihmisravinnoksi käyttöä varten asetuksen (EY) N:o 853/2004 liitteessä III olevissa VII ja VIII jaksossa kyseisten eläinten osalta esitettyjen erityisvaatimusten mukaisesti, eivätkä ne enää kykenisi selviytymään elävinä eläiminä, jos ne palautettaisiin vesiympäristöön; tai
                     
                  
                        d)
                     
                     
                        kyseiset elävät vesieläimet ovat nilviäisiä tai äyriäisiä, jotka on pakattu ja varustettu merkinnöillä ihmisravinnoksi käyttöä varten asetuksen (EY) N:o 853/2004 liitteessä III olevissa VII ja VIII jaksossa kyseisten eläinten osalta esitettyjen erityisvaatimusten mukaisesti, ja ne on tarkoitettu jatkojalostukseen ilman väliaikaista varastointia jalostuspaikassa; tai
                     
                  
                        e)
                     
                     
                        kyseiset elävät vesieläimet ovat nilviäisiä tai äyriäisiä, jotka on tarkoitettu ihmisravinnoksi ilman jatkokäsittelyä ja pakattu vähittäismyyntiä varten asetuksen (EY) N:o 853/2004 liitteessä III olevissa VII ja VIII jaksossa kyseisten eläinten osalta esitettyjen erityisvaatimusten mukaisesti.
                     
                  
         
            3 jakso
         
         
            
               Muihin erityistarkoituksiin ja -käyttöön tarkoitettujen vesieläinten siirrot
            
         
         
            9 artikla
            Vesiviljelyeläinten siirtoja suljettuihin pitopaikkoihin koskevat eläinterveysvaatimukset
            
               1.   Toimijat saavat siirtää luetteloituihin lajeihin kuuluvia vesiviljelyeläimiä suljetusta pitopaikasta toisessa jäsenvaltiossa sijaitsevaan suljettuun pitopaikkaan ainoastaan, jos kyseiset eläimet eivät delegoidun asetuksen (EU) 2020/691 9 artiklan c alakohdassa tarkoitetun seurantasuunnitelman tulosten perusteella aiheuta sellaisten tautien merkittävää leviämisriskiä, joiden osalta ne on luetteloitu.
            
            
               2.   Toimijat saavat siirtää luokan D tautien osalta merkityksellisiin luetteloituihin lajeihin kuuluvia vesiviljelyeläimiä suljettuun pitopaikkaan muista vesiviljelypitopaikoista kuin suljetusta pitopaikasta ainoastaan, jos kyseiset vesiviljelyeläimet täyttävät yhden tai useamman seuraavista vaatimuksista:
               
                           a)
                        
                        
                           ne ovat peräisin taudista vapaasta jäsenvaltiosta tai lokerosta tai taudista vapaalta vyöhykkeeltä;
                        
                     
                           b)
                        
                        
                           niitä on pidetty asianmukaisissa olosuhteissa karanteenissa jossakin seuraavista:
                           
                                       i)
                                    
                                    
                                       delegoidun asetuksen (EU) 2020/691 15 artiklan mukaisesti hyväksytyssä karanteenipitopaikassa; tai
                                    
                                 
                                       ii)
                                    
                                    
                                       toisen suljetun pitopaikan karanteenitiloissa; tai
                                    
                                 
                                       iii)
                                    
                                    
                                       lopullisena määräpaikkana olevan suljetun pitopaikan karanteenitiloissa;
                                    
                                 
                     
                           c)
                        
                        
                           ne ovat vesiviljelyeläimiä, jotka kuuluvat täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin ja ovat tartunnanlevittäjiä, mutta niitä on pidetty delegoidun asetuksen (EU) 2020/691 16 artiklan mukaisesti hyväksytyssä vesiviljelypitopaikassa kyseisen delegoidun asetuksen liitteessä I olevan 9 osan 2 kohdassa esitettyjen vaatimusten mukaisesti eikä niitä enää pidetä tartunnanlevittäjinä.
                        
                     
            
               3.   Poiketen siitä, mitä 2 kohdassa säädetään, toimijat voivat siirtää suljettuun pitopaikkaan tieteellisiä tarkoituksia varten vesiviljelyeläimiä, jotka eivät täytä kyseisessä kohdassa säädettyjä vaatimuksia.
            
         
         
            10 artikla
            Vesieläinten päästämistä luontoon koskevat täydentävät vaatimukset
            Toimijat saavat siirtää vesieläimiä päästettäväksi luontoon jäsenvaltiossa, joka on toteuttanut toimenpiteitä asetuksen (EU) 2016/429 199 artiklan mukaisesti, kun kyseisiä vesieläimiä käytetään urheilukalastukseen, mukaan lukien kyseisen asetuksen 205 artiklan 2 kohdan a alakohdan iii alakohdassa tarkoitetut kalansyötit, ainoastaan, jos ne ovat peräisin jäsenvaltiosta, vyöhykkeeltä tai lokerosta, jolla on taudista vapaa asema, ja seuraavat vaatimukset täyttyvät:
            
                        a)
                     
                     
                        määräpaikkana oleva jäsenvaltio on ilmoittanut komissiolle ja muille jäsenvaltioille, että se soveltaa asetuksen (EU) 2016/429 199 artiklan mukaisia toimenpiteitä urheilukalastukseen käytettäviin vesieläimiin, mukaan lukien kyseisen asetuksen 205 artiklan 2 kohdan a alakohdan iii alakohdassa tarkoitetut kalansyötit;
                     
                  
                        b)
                     
                     
                        alkuperäjäsenvaltion toimivaltainen viranomainen on myöntänyt luvan siirrolle;
                     
                  
                        c)
                     
                     
                        alkuperäjäsenvaltion ja määräpaikkana olevan jäsenvaltion toimivaltaisilla viranomaisilla on käytössä järjestelmät, joiden avulla varmistetaan tämän artiklan mukaisesti siirrettävien vesieläinten jäljitettävyys.
                     
                  
         
            11 artikla
            Eläinterveysvaatimukset, jotka koskevat eläviksi kalansyöteiksi tarkoitettujen vesieläinten siirtoja
            Toimijat saavat siirtää eläviä kalansyöttejä, jotka ovat luokan D tautien osalta merkityksellisiin luetteloituihin lajeihin kuuluvia vesieläimiä, joita ei ole lueteltu täytäntöönpanoasetuksen (EU) 2018/1882 liitteessä olevan taulukon sarakkeessa 4 ja joita ei pidetä tartunnanlevittäjinä, jäsenvaltioon, vyöhykkeelle tai lokeroon, jolla on taudista vapaa asema tai johon sovelletaan hävittämisohjelmaa taudista vapaan aseman saamiseksi näistä merkityksellisistä luokan D taudeista yhden tai useamman osalta, ainoastaan, jos tällaiset elävät kalansyötit ovat peräisin taudista vapaasta jäsenvaltiosta tai lokerosta tai taudilta vapaalta vyöhykkeeltä.
         
         
            3 LUKU
         
         
            
               Eläinterveystodistukset, omat ilmoitukset ja siirrosta ilmoittaminen
            
         
         
            1 jakso
         
         
            
               Eläinterveyden todentamista koskevat yleiset säännöt
            
         
         
            12 artikla
            Poikkeukset eläinterveystodistusta koskevasta vaatimuksesta tiettyjen vesiviljelyeläinlajien osalta
            Poiketen asetuksen (EU) 2016/429 208 artiklan 1 kohdassa säädetyistä eläinterveyden todentamista koskevista vaatimuksista toimijat saavat siirtää luokan C tautien osalta merkityksellisiin luetteloituihin lajeihin kuuluvia vesiviljelyeläimiä ilman eläinterveystodistusta, jos seuraavat edellytykset täyttyvät:
            
                        a)
                     
                     
                        määräpaikkana olevan jäsenvaltion toimivaltainen viranomainen on ilmoittanut komissiolle ja muille jäsenvaltioille, että kyseisille siirroille on myönnetty lupa c ja d alakohdassa vahvistettujen edellytysten täyttyessä;
                     
                  
                        b)
                     
                     
                        alkuperäjäsenvaltion toimivaltainen viranomainen on myöntänyt luvan siirrolle;
                     
                  
                        c)
                     
                     
                        kyseistä luokan C tautia ei ole koskaan esiintynyt alkuperäjäsenvaltiossa eikä määräpaikkana olevassa jäsenvaltiossa;
                     
                  
                        d)
                     
                     
                        sekä alkuperäjäsenvaltion että määräpaikkana olevan jäsenvaltion toimivaltaisella viranomaisella on käytössä järjestelmät, joiden avulla varmistetaan a, b ja c alakohdassa vahvistettujen edellytysten mukaisesti siirrettävien vesiviljelyeläinten jäljitettävyys.
                     
                  
         
            2 jakso
         
         
            
               Vesieläimiä koskevien eläinterveystodistusten ja omaa ilmoitusta koskevien asiakirjojen sisältöä koskevat säännöt
            
         
         
            13 artikla
            Luetteloituihin lajeihin kuuluvien vesieläinten eri lajeista ja luokista esitettävien eläinterveystodistusten sisältöä koskevat säännöt
            
               1.   Toimijoiden on varmistettava, että asetuksen (EU) 2016/429 208 artiklan 1 kohdassa tarkoitetut vesiviljelyeläimiä koskevat eläinterveystodistukset ja 209 artiklassa tarkoitetut muita vesieläimiä kuin vesiviljelyeläimiä koskevat eläinterveystodistukset sisältävät seuraavat tiedot:
               
                           a)
                        
                        
                           liitteessä II olevan A osan 1 tai 2 kohdassa täsmennetyt yleiset tiedot sen mukaan, onko kyse vesiviljelyeläimistä vai luonnonvaraisista vesieläimistä;
                        
                     
                           b)
                        
                        
                           erityiset eläinten terveyttä koskevat takeet tämän artiklan 2 kohdan mukaisesti siltä osin kuin ne ovat merkityksellisiä kyseisen vesieläinten lajin ja luokan osalta;
                        
                     
                           c)
                        
                        
                           yksityiskohtaiset tiedot tarkoituksesta, johon vesieläimiä on määrä käyttää liitteessä II olevan A osan 3 kohdan mukaisesti.
                        
                     
            
               2.   Edellä 1 kohdan b alakohdassa tarkoitetut erityiset eläinten terveyttä koskevat takeet merkityksellisiin lajeihin kuuluvien vesieläinten osalta ovat seuraavat:
               
                           a)
                        
                        
                           siirrettävillä vesieläimillä ei ole taudin oireita, ja ne ovat peräisin joko
                           
                                       i)
                                    
                                    
                                       vesiviljelypitopaikasta tai elinympäristöstä, jossa ei esiinny lisääntynyttä kuolleisuutta, jonka syytä ei ole määritelty; tai
                                    
                                 
                                       ii)
                                    
                                    
                                       vesiviljelypitopaikan tai elinympäristön osasta, joka on riippumaton siitä epidemiologisesta yksiköstä, jossa on esiintynyt lisääntynyttä kuolleisuutta tai muita taudin oireita, jos määräpaikkana olevan jäsenvaltion toimivaltainen viranomainen ja tarvittaessa mahdollisten kauttakulkujäsenvaltioiden toimivaltaiset viranomaiset ovat antaneet suostumuksensa tällaiselle siirrolle; tai
                                    
                                 
                                       iii)
                                    
                                    
                                       vesiviljelypitopaikasta, johon sovelletaan asetuksen (EU) 2016/429 191 artiklan 2 kohdan b alakohdan i ja ii alakohdassa tarkoitettuja siirtorajoituksia tai kiireellisiä toimenpiteitä, ja toimivaltainen viranomainen antaa luvan poiketa näistä siirtorajoituksista tai kiireellisistä toimenpiteistä, ja siirto toteutetaan kyseisessä luvassa vahvistettujen edellytysten mukaisesti;
                                    
                                 
                     
                           b)
                        
                        
                           siirrettävät vesieläimet ovat peräisin jäsenvaltiosta, vyöhykkeeltä tai lokerosta, joka täyttää yhden seuraavista edellytyksistä:
                           
                                       i)
                                    
                                    
                                       sillä on taudista vapaa asema niiden luokan B tai luokan C tautien osalta, joista määräpaikkana oleva jäsenvaltio, vyöhyke tai lokero on saanut taudista vapaan aseman tai joiden osalta siihen sovelletaan hävittämisohjelmaa; tai
                                    
                                 
                                       ii)
                                    
                                    
                                       siihen sovelletaan luokan B taudin tai luokan C taudin hävittämisohjelmaa, silloin kun vesieläimet on tarkoitettu vesiviljelypitopaikkaan, johon niin ikään sovelletaan saman luokan B taudin tai luokan C taudin hävittämisohjelmaa;
                                    
                                 
                     
                           c)
                        
                        
                           jos määräpaikkana olevat jäsenvaltiot ovat toteuttaneet kansallisia toimenpiteitä, merkityksellisten lajien vesieläimet täyttävät kyseisten kansallisten toimenpiteiden noudattamiseksi tarvittavat terveystakeet;
                        
                     
                           d)
                        
                        
                           jos vesiviljelyeläimiä siirretään muista kuin 2 kohdan a alakohdan iii alakohdassa tarkoitetuista vesiviljelypitopaikoista, vesiviljelypitopaikan kuolleisuus-, siirto-, terveys- ja tuotantotiedoille on tehty asiakirjatarkastus, joka osoittaa, ettei vesiviljelypitopaikassa epäillä luetteloitua tautia tai uutta tautia
                        
                     
         
         
            14 artikla
            Vesiviljelyeläinten eri lajeista ja luokista annettaviin omaa ilmoitusta koskeviin asiakirjoihin sisällytettävät tiedot
            
               1.   Toimijoiden on varmistettava, että asetuksen (EU) 2016/429 218 artiklan mukaisesti annettavat omaa ilmoitusta koskevat asiakirjat, jotka koskevat vesiviljelyeläinten siirtoja niiden yhdessä jäsenvaltiossa sijaitsevasta alkuperäpaikasta niiden toisessa jäsenvaltiossa sijaitsevaan määräpaikkaan, sisältävät seuraavat tiedot:
               
                           a)
                        
                        
                           erityiset tämän artiklan 2 ja 3 kohdassa tarkoitetut tiedot siltä osin kuin ne ovat merkityksellisiä kyseisen vesiviljelyeläinten luokan osalta;
                        
                     
                           b)
                        
                        
                           liitteessä II olevan B osan 1 kohdassa täsmennetyt yleiset tiedot;
                        
                     
                           c)
                        
                        
                           yksityiskohtaiset tiedot tarkoituksesta, johon vesiviljelyeläimiä on määrä käyttää liitteessä II olevan B osan 2 kohdan mukaisesti.
                        
                     
            
               2.   Edellä olevan 1 kohdan vaatimusten lisäksi toimijoiden on varmistettava, että luetteloituihin lajeihin kuuluvista vesiviljelyeläimistä annettavissa omaa ilmoitusta koskevissa asiakirjoissa on seuraavat erityiset tiedot:
               
                           a)
                        
                        
                           ilmoitus siitä, että siirrettävillä vesiviljelyeläimillä ei ole taudin oireita ja että ne ovat peräisin joko
                           
                                       i)
                                    
                                    
                                       vesiviljelypitopaikasta, jossa ei esiinny lisääntynyttä kuolleisuutta, jonka syytä ei ole määritelty; tai
                                    
                                 
                                       ii)
                                    
                                    
                                       vesiviljelypitopaikan osasta, joka on riippumaton siitä epidemiologisesta yksiköstä, jossa on esiintynyt lisääntynyttä kuolleisuutta tai muita taudin oireita, jos määräpaikkana oleva jäsenvaltio ja mahdolliset kauttakulkujäsenvaltiot ovat antaneet suostumuksensa tällaiselle siirrolle;
                                    
                                 
                     
                           b)
                        
                        
                           jos vesiviljelyeläimet on tarkoitettu vesiviljelypitopaikkaan, joka osallistuu tietyn luokan C taudin seurantaohjelmaan, ilmoitus siitä, että vesiviljelyeläimet ovat peräisin vesiviljelypitopaikasta,
                           
                                       i)
                                    
                                    
                                       joka osallistuu kyseisen luokan C taudin seurantaohjelmaan; ja
                                    
                                 
                                       ii)
                                    
                                    
                                       jossa ei ole epäilty tai vahvistettu kyseisen luokan C taudin esiintymistä ja tämän tueksi on esitetty liitteessä II olevan B osan 1 kohdan f alakohdassa tarkoitetut näytteenotto- ja laboratoriotiedot.
                                    
                                 
                     
            
               3.   Tämän artiklan 1 kohdan vaatimusten lisäksi toimijoiden on varmistettava, että omaa ilmoitusta koskevat asiakirjat, jotka annetaan muista kuin luetteloituihin lajeihin kuuluvista vesiviljelyeläimistä ja täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin kuuluvista vesiviljelyeläimistä, joita ei pidetä merkityksellisen luokan C taudin osalta tartunnanlevittäjinä, sisältävät tiedot, joista ilmenee, että siirrettävillä vesiviljelyeläimillä ei ole taudin oireita, ja ne ovat peräisin joko
               
                           a)
                        
                        
                           vesiviljelypitopaikasta tai elinympäristöstä, jossa ei esiinny lisääntynyttä kuolleisuutta, jonka syytä ei ole määritelty; tai
                        
                     
                           b)
                        
                        
                           vesiviljelypitopaikan osasta, joka on riippumaton siitä epidemiologisesta yksiköstä, jossa on esiintynyt lisääntynyttä kuolleisuutta tai muita taudin oireita, jos määräpaikkana oleva jäsenvaltio ja mahdolliset kauttakulkujäsenvaltiot ovat antaneet suostumuksensa tällaiselle siirrolle.
                        
                     
         
         
            3 jakso
         
         
            
               Eläinterveyden todentamiseen liittyvää toimivaltaisen viranomaisen vastuuta koskevat säännöt
            
         
         
            15 artikla
            Eläinterveyden todentamiseen liittyvää toimivaltaisen viranomaisen vastuuta koskevat säännöt
            Ennen asetuksen (EU) 2016/429 216 artiklan 2 kohdan a alakohdassa säädetyn eläinterveystodistuksen allekirjoittamista virkaeläinlääkärin on tehtävä vesiviljelypitopaikassa seuraavat tarkastukset ja tutkimukset:1.   
               
                           a)
                        
                        
                           vesiviljelypitopaikassa säilytettyjen kuolleisuus-, siirto- sekä terveys- ja tuotantotietojen asiakirjatarkastus; ja
                        
                     
                           b)
                        
                        
                           seuraavien kliininen tarkastus ja tarvittaessa kliininen tutkimus:
                           
                                       i)
                                    
                                    
                                       siirrettävät vesiviljelyeläimet;
                                    
                                 
                                       ii)
                                    
                                    
                                       kaikki kuolemaisillaan olevat vesiviljelyeläimet, joita havaitaan muissa tuotantoyksiköissä kuin niissä, joissa i alakohdassa tarkoitettuja vesiviljelyeläimiä pidetään;
                                    
                                 
                                       iii)
                                    
                                    
                                       vesiviljelyeläimet mistä tahansa vesiviljelypitopaikassa sijaitsevasta tuotantoyksiköstä, jos asiakirjatarkastus on herättänyt epäilyksiä luetteloidun taudin tai uuden taudin esiintymisestä.
                                    
                                 
                     
            
               2.   Poiketen siitä, mitä 1 kohdan b alakohdassa säädetään, kun kyseessä ovat mätimunat ja nilviäiset, kliininen tarkastus voidaan jättää tekemättä, kun lähetys on tarkoitus siirtää vesiviljelypitopaikasta neljän viikon kuluessa siitä päivästä, jona viimeisin kliininen tarkastus on saatettu päätökseen, edellyttäen, että 1 kohdan a alakohdassa tarkoitettu asiakirjatarkastus tehdään 72 tunnin kuluessa ennen lähetyksen siirtoajankohtaa ja että tässä asiakirjatarkastuksessa osoitetaan, että
               
                           a)
                        
                        
                           luetteloituja lajeja ei ole siirretty vesiviljelypitopaikkaan viimeisimmän kliinisen tarkastuksen tekemisen jälkeen; ja
                        
                     
                           b)
                        
                        
                           vesiviljelypitopaikassa ei epäillä esiintyvän luetteloituja tai uusia tauteja.
                        
                     
            
               3.   Virkaeläinlääkärin on 1 kohdassa säädettyjen tarkastusten ja tarvittaessa tutkimusten päätökseen saattamisen jälkeen annettava eläinterveystodistus vesiviljelyeläinten tai mätimunien lähetykselle lähetyksen lähtöä alkuperäisestä pitopaikasta edeltävien 72 tunnin kuluessa.
            
            
               4.   Asetuksen (EU) 2016/429 216 artiklan 2 kohdan a alakohdassa säädetty eläinterveystodistus on voimassa 10 päivää siitä päivästä, jona virkaeläinlääkäri on sen antanut.
               Poiketen siitä, mitä ensimmäisessä alakohdassa säädetään, silloin kun vesiviljelyeläimet kuljetetaan vesiväylää pitkin tai meritse, tätä 10 päivän määräaikaa voidaan pidentää vesiväylällä tai merellä kuljettavan matkan kestoa vastaavalla ajalla.
            
         
         
            16 artikla
            Poikkeukset tietyistä ennen siirtoa tehtäviin kliinisiin tutkimuksiin ja todentamiseen liittyvistä vaatimuksista
            
               1.   Poiketen siitä, mitä 15 artiklan 3 kohdassa säädetään, määräaikaa, jonka kuluessa virkaeläinlääkärin on tehtävä kliininen tarkastus ja tarvittaessa kliininen tutkimus ja annettava eläinterveystodistus muille kuin 15 artiklan 2 kohdassa tarkoitetuille luetteloituihin lajeihin kuuluville vesiviljelyeläimille, voidaan pidentää 72 tunnista seitsemään päivään ennen lähtöpäivää alkuperäisestä vesiviljelypitopaikasta seuraavien edellytysten täyttyessä:
               
                           a)
                        
                        
                           samasta alkuperäisestä vesiviljelypitopaikasta siirretään saman lajin vesiviljelyeläimiä samaan määränpäänä olevaan vesiviljelypitopaikkaan useita kertoja, ja siirtojen väli on enintään seitsemän päivää;
                        
                     
                           b)
                        
                        
                           kuolleisuus-, siirto-, terveys- ja tuotantotietojen asiakirjatarkastus tehdään ennen kunkin lähetyksen siirtoa, ja kliininen tarkastus ja tarvittaessa kliininen tutkimus tehdään ensimmäistä siirtoa edeltävien 72 tunnin kuluessa ja sen jälkeen vähintään joka seitsemäs päivä, kunnes viimeinen a alakohdassa tarkoitetuista siirroista on tehty;
                        
                     
                           c)
                        
                        
                           jokainen lähetys on täysin jäljitettävissä.
                        
                     
            
               2.   Virkaeläinlääkärin on annettava asetuksen (EU) 2016/429 216 artiklan 2 kohdan a alakohdassa säädetty eläinterveystodistus jokaiselle lähetykselle, joka siirretään tämän artiklan 1 kohdassa tarkoitettujen kliinisten tarkastusten välisenä seitsemän päivän aikana, edellyttäen, että seuraavat edellytykset täyttyvät:
               
                           a)
                        
                        
                           luetteloituja lajeja ei ole siirretty vesiviljelypitopaikkaan viimeisimmän kliinisen tarkastuksen tekemisen jälkeen; ja
                        
                     
                           b)
                        
                        
                           vesiviljelypitopaikassa ei epäillä esiintyvän luetteloitua tautia tai uutta tautia.
                        
                     
         
         
            4 jakso
         
         
            
               Vesieläinten siirroista ilmoittamista koskevat yksityiskohtaiset säännöt
            
         
         
            17 artikla
            Ennakkoilmoitus vesiviljelyeläinten siirroista toiseen jäsenvaltioon vesiviljelypitopaikasta, johon sovelletaan luokan C taudin seurantaohjelmaa
            Tietyn luokan C taudin seurantaohjelmaa delegoidun asetuksen (EU) 2020/689 3 artiklan 2 kohdan b alakohdan iv alakohdan mukaisesti toteuttavien pitopaikkojen toimijoiden, jotka siirtävät vesiviljelyeläimiä toiseen vesiviljelypitopaikkaan, joka toteuttaa seurantaohjelmaa saman luokan C taudin osalta toisessa jäsenvaltiossa, on ilmoitettava aiotusta siirrosta etukäteen alkuperäjäsenvaltionsa toimivaltaiselle viranomaiselle.
         
         
            18 artikla
            Toimijoiden tiedottamisvelvoite, joka koskee ilmoittamista vesieläinten siirroista toiseen jäsenvaltioon
            Toimijoiden, joiden on ilmoitettava alkuperäjäsenvaltionsa toimivaltaiselle viranomaiselle vesieläinten lähetysten siirroista toiseen jäsenvaltioon asetuksen (EU) 2016/429 219 artiklan mukaisesti, on toimitettava kyseiselle toimivaltaiselle viranomaiselle seuraavat tällaisia lähetyksiä koskevat tiedot, joista säädetään
            
                        a)
                     
                     
                        liitteessä II olevan A osan 1 ja 3 kohdassa, kun kyseessä ovat muut toiseen jäsenvaltioon siirrettävät vesiviljelyeläimet kuin tämän artiklan c alakohdassa tarkoitetut vesiviljelyeläimet;
                     
                  
                        b)
                     
                     
                        liitteessä II olevan A osan 2 ja 3 kohdassa, kun kyseessä ovat toiseen jäsenvaltioon siirrettävät luonnonvaraiset vesieläimet;
                     
                  
                        c)
                     
                     
                        liitteessä II olevassa B osassa, kun kyseessä ovat toiseen jäsenvaltioon siirrettävät 17 artiklassa tarkoitetut vesiviljelyeläimet.
                     
                  
         
            19 artikla
            Toimivaltaisen viranomaisen tiedottamisvelvoite, joka koskee ilmoittamista vesieläinten siirroista toiseen jäsenvaltioon
            Alkuperäjäsenvaltion toimivaltaisen viranomaisen, jonka on ilmoitettava määräpaikkana olevan jäsenvaltion toimivaltaiselle viranomaiselle vesieläinten lähetysten siirroista toiseen jäsenvaltioon asetuksen (EU) 2016/429 220 artiklan 1 kohdan mukaisesti, on toimitettava kyseiselle toimivaltaiselle viranomaiselle seuraavat tällaisia lähetyksiä koskevat tiedot, joista säädetään1.   
               
                           a)
                        
                        
                           liitteessä II olevan A osan 1 ja 3 kohdassa, kun kyseessä ovat muut toiseen jäsenvaltioon siirrettävät vesiviljelyeläimet kuin 18 artiklan c alakohdassa tarkoitetut vesiviljelyeläimet;
                        
                     
                           b)
                        
                        
                           liitteessä II olevan A osan 2 ja 3 kohdassa, kun kyseessä ovat toiseen jäsenvaltioon siirrettävät luonnonvaraiset vesieläimet.
                        
                     
            
               2.   Alkuperäjäsenvaltion toimivaltaisen viranomaisen on ilmoitettava määräpaikkana olevan jäsenvaltion toimivaltaiselle viranomaiselle 17 artiklassa tarkoitettujen vesiviljelyeläinten siirroista, vahvistettava vesiviljelypitopaikan osallistuminen kyseisessä artiklassa tarkoitettuun seurantaohjelmaan ja toimitettava liitteessä II olevassa B osassa säädetyt tiedot.
            
         
         
            20 artikla
            Hätätilanteissa sovellettavat menettelyt jäsenvaltioiden välisistä vesieläinten siirroista ilmoittamista varten sähkökatkosten ja Traces-järjestelmän muiden häiriöiden aikana
            Kun Traces-järjestelmä ei ole käytettävissä, on toiseen jäsenvaltioon siirrettävien vesieläinten alkuperäjäsenvaltion toimivaltaisen viranomaisen käytettävä täytäntöönpanoasetuksen (EU) 2019/1715 46 artiklan nojalla perustettuja varajärjestelmiä.
         
         
            21 artikla
            Alueiden nimeäminen siirtoilmoitusten hallinnointia varten
            Jäsenvaltioiden on nimettävä alueeseensa kuuluvia alueita 17, 18 ja 19 artiklassa säädettyjen, vesieläinten siirtoja muihin jäsenvaltioihin koskevien ilmoitusten hallinnointia varten.
            Nimetessään näitä alueita jäsenvaltioiden on varmistettava, että
            
                        a)
                     
                     
                        jäsenvaltion jokainen osa kuuluu ainakin yhteen nimettyyn alueeseen;
                     
                  
                        b)
                     
                     
                        jokainen nimetty alue kuuluu sellaisen toimivaltaisen viranomaisen vastuulle, joka on nimetty kyseiselle nimetylle alueelle eläinterveyden todentamista varten;
                     
                  
                        c)
                     
                     
                        nimetystä alueesta vastaavalla toimivaltaisella viranomaisella on pääsy Traces-järjestelmään;
                     
                  
                        d)
                     
                     
                        nimetystä alueesta vastaavan toimivaltaisen viranomaisen henkilöstöllä on asianmukaiset kyvyt ja tiedot ja se on saanut erityiskoulutusta tai vastaavaa käytännön kokemusta Traces-järjestelmän käytöstä 17, 18 ja 19 artiklassa säädettyjen tietojen tuottamista, käsittelyä ja siirtämistä varten.
                     
                  
         III OSA
         
            MUIDEN VESIVILJELYELÄIMISTÄ SAATAVIEN ELÄINPERÄISTEN TUOTTEIDEN KUIN ELÄVIEN VESIVILJELYELÄINTEN TUOTANTO, KÄSITTELY JA JAKELU
         
         
            22 artikla
            Sellaisten toimijoiden velvoitteet, jotka siirtävät muita vesiviljelyeläimistä saatavia eläinperäisiä tuotteita kuin eläviä vesiviljelyeläimiä jatkokäsiteltäviksi jäsenvaltiossa, vyöhykkeellä tai lokerossa, joka on saanut taudista vapaan aseman tai johon sovelletaan hävittämisohjelmaa
            
               1.   Toimijat saavat siirtää jatkokäsittelyyn tarkoitettuja muita vesiviljelyeläimistä saatavia eläinperäisiä tuotteita kuin eläviä vesiviljelyeläimiä, jotka kuuluvat sellaisten luokan B tai luokan C tautien osalta täytäntöönpanoasetuksen (EU) 2018/1882 liitteessä olevan taulukon sarakkeessa 3 luetteloituihin lajeihin, joiden osalta määräpaikkana oleva jäsenvaltio, vyöhyke tai lokero on saanut taudista vapaan aseman tai joiden osalta siihen sovelletaan hävittämisohjelmaa, ainoastaan, jos ne ovat peräisin kyseisistä taudeista vapaasta jäsenvaltiosta tai lokerosta tai kyseisistä taudeista vapaalta vyöhykkeeltä.
            
            
               2.   Poiketen siitä, mitä 1 kohdassa säädetään, seuraavien muiden luetteloituihin lajeihin kuuluvista vesiviljelyeläimistä saatavien eläinperäisten tuotteiden kuin elävien vesiviljelyeläinten ei tarvitse olla kyseisen 1 kohdan mukaisia:
               
                           a)
                        
                        
                           ihmisravinnoksi tarkoitetut kalat, jotka on teurastettu ja joista on poistettu sisälmykset ennen siirtämistä;
                        
                     
                           b)
                        
                        
                           eläinperäiset tuotteet, jotka on tarkoitettu vesieläinten taudintorjuntaan soveltuvaan elintarvikelaitokseen.
                        
                     
         
         
            23 artikla
            Sellaisten toimijoiden velvoitteet, jotka siirtävät muita vesiviljelyeläimistä saatavia eläinperäisiä tuotteita kuin eläviä vesiviljelyeläimiä tietyistä pitopaikoista ja tietyiltä vyöhykkeiltä
            Toimijat saavat siirtää muita vesiviljelyeläimistä saatavia eläinperäisiä tuotteita kuin eläviä vesiviljelyeläimiä, jotka ovat peräisin pitopaikoista ja vyöhykkeiltä, joihin sovelletaan asetuksen (EU) 2016/429 222 artiklan 2 kohdan a alakohdassa tarkoitettuja luetteloituihin ja uusiin tauteihin sovellettavia kiireellisiä toimenpiteitä tai kyseisen asetuksen 222 artiklan 2 kohdan b alakohdassa tarkoitettuja siirtorajoituksia, toiseen jäsenvaltioon tai lokeroon tai toiselle vyöhykkeelle ainoastaan, jos seuraavat edellytykset täyttyvät:
            
                        a)
                     
                     
                        määräpaikan toimivaltainen viranomainen antaa luvan siirtoihin; ja
                     
                  
                        b)
                     
                     
                        kyseiset eläinperäiset tuotteet täyttävät a alakohdassa tarkoitettuun lupaan liitetyt edellytykset.
                     
                  
         
            24 artikla
            Erityiset kuljetus- ja merkintävaatimukset, jotka koskevat muita vesiviljelyeläimistä saatavia eläinperäisiä tuotteita kuin eläviä vesiviljelyeläimiä
            Toimijoiden, myös kuljettajien, on varmistettava, että tämän asetuksen 22 ja 23 artiklassa tarkoitetut muiden vesiviljelyeläimistä saatavien eläinperäisten tuotteiden kuin elävien vesiviljelyeläinten lähetykset, joiden mukana on oltava eläinterveystodistus asetuksen (EU) 2016/429 223 artiklan 1 kohdan mukaisesti, täyttävät seuraavat vaatimukset:
            
                        a)
                     
                     
                        lähetykset voidaan jäljittää kuljetuksen aikana;
                     
                  
                        b)
                     
                     
                        lähetykset on merkitty luettavissa olevalla etiketillä, joka on kiinnitetty näkyvään paikkaan kuljetusvälineessä tai kuljetuspäällyksessä sen mukaan, kumpaan se on mahdollista kiinnittää, tai siitä on merikuljetuksen ollessa kyseessä tehty maininta aluksen lastiluetteloon; etiketissä tai lastiluettelossa on oltava tarvittavat tiedot lähetyksen yhdistämiseksi kyseiseen eläinterveystodistukseen.
                     
                  
         
            25 artikla
            Edellä 22 artiklassa tarkoitettuja muita vesiviljelyeläimistä saatavia eläinperäisiä tuotteita kuin eläviä vesiviljelyeläimiä koskevien eläinterveystodistusten sisältö
            Eläinterveystodistuksen, jonka toimivaltainen viranomainen on antanut asetuksen (EU) 2016/429 223 artiklan 4 kohdan mukaisesti muiden vesiviljelyeläimistä saatavien eläinperäisten tuotteiden kuin elävien vesiviljelyeläinten siirtoja varten, on tämän asetuksen 22 artiklassa tarkoitettujen tuotteiden osalta sisällettävä kyseisen asetuksen 224 artiklassa säädettyjen tietojen lisäksi seuraavat tiedot:
            
                        a)
                     
                     
                        liitteessä III olevassa 1 kohdassa täsmennetyt yleiset tiedot;
                     
                  
                        b)
                     
                     
                        yksityiskohtaiset tiedot tarkoituksesta, johon eläinperäisiä tuotteita on määrä käyttää, liitteessä III olevan 2 kohdan mukaisesti.
                     
                  
                        c)
                     
                     
                        virkaeläinlääkärin allekirjoittama vakuutus siitä, että kyseiset vesiviljelyeläimistä saatavat eläinperäiset tuotteet ovat 22 artiklan 1 kohdassa vahvistettujen vaatimusten mukaisia.
                     
                  
         
            26 artikla
            Edellä 23 artiklassa tarkoitettuja muita vesiviljelyeläimistä saatavia eläinperäisiä tuotteita kuin eläviä vesiviljelyeläimiä koskevien eläinterveystodistusten sisältö
            Eläinterveystodistuksen, jonka alkuperäjäsenvaltion toimivaltainen viranomainen on antanut asetuksen (EU) 2016/429 223 artiklan 4 kohdan mukaisesti muiden vesiviljelyeläimistä saatavien eläinperäisten tuotteiden kuin elävien vesiviljelyeläinten siirtoja varten, on kyseisen asetuksen 224 artiklassa säädettyjen tietojen lisäksi sisällettävä
            
                        a)
                     
                     
                        liitteessä III olevassa 1 kohdassa täsmennetyt yleiset tiedot;
                     
                  
                        b)
                     
                     
                        yksityiskohtaiset tiedot tarkoituksesta, johon eläinperäisiä tuotteita on määrä käyttää, liitteessä III olevan 2 kohdan mukaisesti;
                     
                  
                        c)
                     
                     
                        liitteessä III olevassa 3 kohdassa tarkoitettu virkaeläinlääkärin allekirjoittama vakuutus siitä, että 23 artiklan b alakohdassa säädetyt edellytykset täyttyvät.
                     
                  
         
            27 artikla
            Toimijoiden tiedottamisvelvoite, joka koskee ilmoittamista muiden vesiviljelyeläimistä saatavien eläinperäisten tuotteiden kuin elävien vesiviljelyeläinten siirroista jäsenvaltioiden välillä
            Toimijoiden on asetuksen (EU) 2016/429 225 artiklan 1 kohdassa säädetyissä muiden vesiviljelyeläimistä saatavien eläinperäisten tuotteiden kuin elävien vesiviljelyeläinten siirtoja koskevissa ilmoituksissa annettava alkuperäjäsenvaltion toimivaltaiselle viranomaiselle tämän asetuksen liitteessä III säädetyt tiedot jokaisesta toiseen jäsenvaltioon siirrettävästä lähetyksestä, joka sisältää muita vesiviljelyeläimistä saatavia eläinperäisiä tuotteita kuin eläviä vesiviljelyeläimiä.
         
         
            28 artikla
            Toimivaltaisen viranomaisen tiedottamisvelvoite, joka koskee ilmoittamista muiden vesiviljelyeläimistä saatavien eläinperäisten tuotteiden kuin elävien vesiviljelyeläinten siirroista jäsenvaltioiden välillä
            Alkuperäjäsenvaltion toimivaltaisen viranomaisen, joka ilmoittaa asetuksen (EU) 2016/429 225 artiklan 2 kohdan mukaisesti muiden vesiviljelyeläimistä saatavien eläinperäisten tuotteiden kuin elävien vesiviljelyeläinten siirrosta määräpaikkana olevan jäsenvaltion toimivaltaiselle viranomaiselle, on toimitettava tämän asetuksen liitteessä III säädetyt tiedot jokaisesta lähetyksestä, joka sisältää muita vesiviljelyeläimistä saatavia eläinperäisiä tuotteita kuin eläviä vesiviljelyeläimiä.
         
         
            29 artikla
            Hätätilanteissa sovellettavat menettelyt
            Kun Traces-järjestelmä ei ole käytettävissä, on toiseen jäsenvaltioon siirrettävien muiden vesiviljelyeläimistä saatavien eläinperäisten tuotteiden kuin elävien vesiviljelyeläinten alkuperäjäsenvaltion toimivaltaisen viranomaisen käytettävä täytäntöönpanoasetuksen (EU) 2019/1715 46 artiklan nojalla perustettuja varajärjestelmiä.
         
         IV OSA
         
            LOPPUSÄÄNNÖKSET
         
         
            30 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 21 päivästä huhtikuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 28 päivänä huhtikuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 84, 31.3.2016, s. 1.
         
            (2)  Komission täytäntöönpanoasetus (EU) 2018/1882, annettu 3 päivänä joulukuuta 2018, tiettyjen taudinehkäisy- ja taudintorjuntasääntöjen soveltamisesta luetteloitujen tautien eri luokkiin ja sellaisten lajien tai lajien ryhmien luettelon laatimisesta, jotka aiheuttavat merkittävän riskin kyseisten luetteloitujen tautien leviämiselle (EUVL L 308, 4.12.2018, s. 21).
         
            (3)  Komission delegoitu asetus (EU) 2020/689, annettu 17 päivänä joulukuuta 2019, Euroopan parlamentin ja neuvoston asetuksen (EU) 2016/429 täydentämisestä tiettyjen luetteloitujen ja uusien tautien seurantaa, hävittämisohjelmia ja taudista vapaata asemaa koskevien sääntöjen osalta (EUVL L 174, 3.6.2020, s. 211).
         
            (4)  Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55).
         
            (5)  Komission delegoitu asetus (EU) 2020/691, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä vesiviljelypitopaikkoja ja vesieläinten kuljettajia koskevien sääntöjen osalta (EUVL L 174, 3.6.2020, s. 345).
         
            (6)  Neuvoston direktiivi 2006/88/EY, annettu 24 päivänä lokakuuta 2006, vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta (EUVL L 328, 24.11.2006, s. 14).
         
            (7)  Komission täytäntöönpanoasetus (EU) 2019/1715, annettu 30 päivänä syyskuuta 2019, virallisen valvonnan tiedonhallintajärjestelmän ja sen komponenttien toimintaa koskevista säännöistä (”IMSOC-asetus”) (EUVL L 261, 14.10.2019, s. 37).
      
      
         
            LIITE I
            Täytäntöönpanoasetuksen (EU) 2018/1882 liitteessä olevan taulukon sarakkeessa 4 luetellut tartunnanlevittäjälajit ja edellytykset, joiden täyttyessä kyseisiä lajeja on siirtojen kannalta pidettävä tartunnanlevittäjinä
            
                        Tautiluettelo
                     
                     
                        Tartunnanlevittäjälajit
                     
                     
                        Edellytykset, jotka liittyvät täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin tartunnanlevittäjälajeihin kuuluvien vesieläinten siirtoihin alkuperäpaikasta
                     
                  
                        Epitsoottinen vertamuodostavan kudoksen kuolio
                     
                     
                        Siten kuin ne on lueteltu täytäntöönpanoasetuksen (EU) 2018/1882 liitteessä olevan taulukon sarakkeessa 4
                     
                     
                        Täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin kuuluvia vesieläimiä pidetään epitsoottisen vertamuodostavan kudoksen kuolion tartunnanlevittäjinä kaikissa olosuhteissa.
                     
                  
                        Virusperäinen verenvuotoseptikemia
                     
                     
                        Siten kuin ne on lueteltu täytäntöönpanoasetuksen (EU) 2018/1882 liitteessä olevan taulukon sarakkeessa 4
                     
                     
                        Täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin kuuluvia vesieläimiä pidetään virusperäisen verenvuotoseptikemian tartunnanlevittäjinä, kun ne ovat peräisin
                        
                                    a)
                                 
                                 
                                    vesiviljelypitopaikasta tai vesiviljelypitopaikkojen ryhmästä, jossa pidetään mainitun taulukon sarakkeessa 3 lueteltuja lajeja; tai
                                 
                              
                                    b)
                                 
                                 
                                    luonnonympäristöstä, jossa ne ovat saattaneet altistua kyseisen taulukon sarakkeessa 3 luetelluille lajeille.
                                 
                              
                  
                        Tarttuva vertamuodostavan kudoksen kuolio
                     
                     
                        Siten kuin ne on lueteltu täytäntöönpanoasetuksen (EU) 2018/1882 liitteessä olevan taulukon sarakkeessa 4
                     
                     
                        Täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin kuuluvia vesieläimiä pidetään tarttuvan vertamuodostavan kudoksen kuolion tartunnanlevittäjinä, kun ne ovat peräisin
                        
                                    a)
                                 
                                 
                                    vesiviljelypitopaikasta tai vesiviljelypitopaikkojen ryhmästä, jossa pidetään mainitun taulukon sarakkeessa 3 lueteltuja lajeja; tai
                                 
                              
                                    b)
                                 
                                 
                                    luonnonympäristöstä, jossa ne ovat saattaneet altistua kyseisen taulukon sarakkeessa 3 luetelluille lajeille.
                                 
                              
                  
                        ISA-viruksen HPRΔ-kannan aiheuttama tartunta
                     
                     
                        ISA-viruksen HPRΔ-kannan aiheuttaman tartunnan osalta ei ole luetteloitu tartunnanlevittäjälajeja
                     
                     
                         
                     
                  
                        
                           Mikrocytos mackini -tartunta
                     
                     
                        
                           Mikrocytos mackini -tartunnan osalta ei ole luetteloitu tartunnanlevittäjälajeja
                     
                     
                         
                     
                  
                        
                           Perkinsus marinus -loisen aiheuttama tartunta
                     
                     
                        Siten kuin ne on lueteltu täytäntöönpanoasetuksen (EU) 2018/1882 liitteessä olevan taulukon sarakkeessa 4
                     
                     
                        Täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin kuuluvia vesieläimiä pidetään Perkinsus marinus -loisen aiheuttaman tartunnan tartunnanlevittäjinä, kun ne ovat peräisin
                        
                                    a)
                                 
                                 
                                    vesiviljelypitopaikasta tai vesiviljelypitopaikkojen ryhmästä, jossa pidetään mainitun taulukon sarakkeessa 3 lueteltuja lajeja; tai
                                 
                              
                                    b)
                                 
                                 
                                    luonnonympäristöstä, jossa ne ovat saattaneet altistua kyseisen taulukon sarakkeessa 3 luetelluille lajeille.
                                 
                              
                  
                        
                           Bonamia ostreae -loisen aiheuttama tartunta
                     
                     
                        Siten kuin ne on lueteltu täytäntöönpanoasetuksen (EU) 2018/1882 liitteessä olevan taulukon sarakkeessa 4
                     
                     
                        Täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin kuuluvia vesieläimiä pidetään Bonamia ostreae -loisen aiheuttaman tartunnan tartunnanlevittäjinä, kun ne ovat peräisin
                        
                                    a)
                                 
                                 
                                    vesiviljelypitopaikasta tai vesiviljelypitopaikkojen ryhmästä, jossa pidetään mainitun taulukon sarakkeessa 3 lueteltuja lajeja; tai
                                 
                              
                                    b)
                                 
                                 
                                    luonnonympäristöstä, jossa ne ovat saattaneet altistua kyseisen taulukon sarakkeessa 3 luetelluille lajeille.
                                 
                              
                  
                        
                           Bonamia exitiosa -loisen aiheuttama tartunta
                     
                     
                        Siten kuin ne on lueteltu täytäntöönpanoasetuksen (EU) 2018/1882 liitteessä olevan taulukon sarakkeessa 4
                     
                     
                        Täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin kuuluvia vesieläimiä pidetään Bonamia exitiosa -loisen aiheuttaman tartunnan tartunnanlevittäjinä, kun ne ovat peräisin
                        
                                    a)
                                 
                                 
                                    vesiviljelypitopaikasta tai vesiviljelypitopaikkojen ryhmästä, jossa pidetään mainitun taulukon sarakkeessa 3 lueteltuja lajeja; tai
                                 
                              
                                    b)
                                 
                                 
                                    luonnonympäristöstä, jossa ne ovat saattaneet altistua kyseisen taulukon sarakkeessa 3 luetelluille lajeille.
                                 
                              
                  
                        Nilviäisten marteilioosi (Marteilia refringens)
                     
                     
                        Siten kuin ne on lueteltu täytäntöönpanoasetuksen (EU) 2018/1882 liitteessä olevan taulukon sarakkeessa 4
                     
                     
                        Täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin kuuluvia vesieläimiä pidetään nilviäisten marteilioosin tartunnanlevittäjinä, kun ne ovat peräisin
                        
                                    a)
                                 
                                 
                                    vesiviljelypitopaikasta tai vesiviljelypitopaikkojen ryhmästä, jossa pidetään mainitun taulukon sarakkeessa 3 lueteltuja lajeja; tai
                                 
                              
                                    b)
                                 
                                 
                                    luonnonympäristöstä, jossa ne ovat saattaneet altistua kyseisen taulukon sarakkeessa 3 luetelluille lajeille.
                                 
                              
                  
                        
                           Taura-syndrooma-viruksen aiheuttama tartunta
                     
                     
                        Siten kuin ne on lueteltu täytäntöönpanoasetuksen (EU) 2018/1882 liitteessä olevan taulukon sarakkeessa 4
                     
                     
                        Täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin kuuluvia vesieläimiä pidetään Taura-syndrooma-viruksen aiheuttaman tartunnan tartunnanlevittäjinä, kun ne ovat peräisin
                        
                                    a)
                                 
                                 
                                    vesiviljelypitopaikasta tai vesiviljelypitopaikkojen ryhmästä, jossa pidetään mainitun taulukon sarakkeessa 3 lueteltuja lajeja; tai
                                 
                              
                                    b)
                                 
                                 
                                    luonnonympäristöstä, jossa ne ovat saattaneet altistua kyseisen taulukon sarakkeessa 3 luetelluille lajeille.
                                 
                              
                  
                        Yellow head -viruksen aiheuttama tartunta
                     
                     
                        Siten kuin ne on lueteltu täytäntöönpanoasetuksen (EU) 2018/1882 liitteessä olevan taulukon sarakkeessa 4
                     
                     
                        Täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin kuuluvia vesieläimiä pidetään Yellow head -viruksen aiheuttaman tartunnan tartunnanlevittäjinä, kun ne ovat peräisin
                        
                                    a)
                                 
                                 
                                    vesiviljelypitopaikasta tai vesiviljelypitopaikkojen ryhmästä, jossa pidetään mainitun taulukon sarakkeessa 3 lueteltuja lajeja; tai
                                 
                              
                                    b)
                                 
                                 
                                    luonnonympäristöstä, jossa ne ovat saattaneet altistua kyseisen taulukon sarakkeessa 3 luetelluille lajeille.
                                 
                              
                  
                        Valkopilkkutautiviruksen aiheuttama tartunta
                     
                     
                        Siten kuin ne on lueteltu täytäntöönpanoasetuksen (EU) 2018/1882 liitteessä olevan taulukon sarakkeessa 4
                     
                     
                        Täytäntöönpanoasetuksen (EU) 2018/1882 liitteessä olevan taulukon sarakkeessa 4 lueteltuihin lajeihin kuuluvia vesieläimiä pidetään valkopilkkutautiviruksen aiheuttaman tartunnan tartunnanlevittäjinä, kun ne ovat peräisin
                        
                                    a)
                                 
                                 
                                    vesiviljelypitopaikasta tai vesiviljelypitopaikkojen ryhmästä, jossa pidetään mainitun taulukon sarakkeessa 3 lueteltuja lajeja; tai
                                 
                              
                                    b)
                                 
                                 
                                    luonnonympäristöstä, jossa ne ovat saattaneet altistua kyseisen taulukon sarakkeessa 3 luetelluille lajeille.
                                 
                              
                  
      
      
         
            LIITE II
            A.   Vesieläimiä koskevaan eläinterveystodistukseen tai ilmoitukseen sisällytettävät tiedot
            
            
                     
                        1.
                     
                     
                        Vesiviljelyeläimiä koskevassa eläinterveystodistuksessa tai ilmoituksessa on oltava vähintään seuraavat tiedot:
                        
                                    a)
                                 
                                 
                                    lähettäjän ja vastaanottajan nimi ja osoite;
                                 
                              
                                    b)
                                 
                                 
                                    alkuperäisen pitopaikan nimi ja osoite; ja
                                    
                                                i)
                                             
                                             
                                                jos alkuperäinen pitopaikka on hyväksytty pitopaikka, kyseisen hyväksytyn pitopaikan yksilöllinen hyväksyntänumero; tai
                                             
                                          
                                                ii)
                                             
                                             
                                                jos alkuperäinen pitopaikka on rekisteröity pitopaikka, kyseisen rekisteröidyn pitopaikan yksilöllinen rekisterinumero;
                                             
                                          
                              
                                    c)
                                 
                                 
                                    määränpäänä olevan pitopaikan nimi ja osoite; ja
                                    
                                                i)
                                             
                                             
                                                jos määränpäänä oleva pitopaikka on hyväksytty pitopaikka, kyseisen hyväksytyn pitopaikan yksilöllinen hyväksyntänumero; tai
                                             
                                          
                                                ii)
                                             
                                             
                                                jos määränpäänä oleva pitopaikka on rekisteröity pitopaikka, kyseisen rekisteröidyn pitopaikan yksilöllinen rekisterinumero;
                                             
                                          
                                                iii)
                                             
                                             
                                                jos määräpaikkana on elinympäristö, se paikka, jossa eläimet on tarkoitus purkaa kuormasta;
                                             
                                          
                              
                                    d)
                                 
                                 
                                    kuljettajan nimi ja osoite;
                                 
                              
                                    e)
                                 
                                 
                                    vesiviljelyeläinten lajin tieteellinen nimi ja lukumäärä, tilavuus tai paino niiden kehitysvaiheen mukaan;
                                 
                              
                                    f)
                                 
                                 
                                    eläinterveystodistuksen myöntämispäivä, -aika ja -paikka ja voimassaoloaika, virkaeläinlääkärin nimi, virka-asema ja allekirjoitus sekä lähetyksen alkuperäpaikan toimivaltaisen viranomaisen leima;
                                 
                              
                                    g)
                                 
                                 
                                    tarvittaessa vahvistus siitä, että vastaanottavan jäsenvaltion toimivaltaiselta viranomaiselta on saatu suostumus.
                                 
                              
                  
                     
                        2.
                     
                     
                        Luonnonvaraisten vesieläinten siirtoja varten annettavassa eläinterveystodistuksessa tai ilmoituksessa on oltava vähintään seuraavat tiedot:
                        
                                    a)
                                 
                                 
                                    lähettäjän ja vastaanottajan nimi ja osoite;
                                 
                              
                                    b)
                                 
                                 
                                    paikka, jossa eläimet on pyydetty ja lastattu lähettämistä varten;
                                 
                              
                                    c)
                                 
                                 
                                    määräpaikka; ja
                                    
                                                i)
                                             
                                             
                                                jos määräpaikkana on elinympäristö, se paikka, jossa eläimet on tarkoitus purkaa kuormasta; tai
                                             
                                          
                                                ii)
                                             
                                             
                                                jos määränpäänä oleva pitopaikka on rekisteröity pitopaikka, kyseisen rekisteröidyn pitopaikan yksilöllinen rekisterinumero;
                                             
                                          
                              
                                    d)
                                 
                                 
                                    kuljettajan nimi ja osoite;
                                 
                              
                                    e)
                                 
                                 
                                    luonnonvaraisten vesieläinten lajin tieteellinen nimi ja lukumäärä, tilavuus tai paino niiden kehitysvaiheen mukaan;
                                 
                              
                                    f)
                                 
                                 
                                    eläinterveystodistuksen myöntämispäivä, -aika ja -paikka ja voimassaoloaika, virkaeläinlääkärin nimi, virka-asema ja allekirjoitus sekä lähetyksen alkuperäpaikan toimivaltaisen viranomaisen leima;
                                 
                              
                                    g)
                                 
                                 
                                    tarvittaessa vahvistus siitä, että vastaanottavan jäsenvaltion toimivaltaiselta viranomaiselta on saatu suostumus.
                                 
                              
                  
                     
                        3.
                     
                     
                        Vesieläinten siirtoja varten annettavassa eläinterveystodistuksessa tai ilmoituksessa on oltava yksityiskohtaiset tiedot vesieläinten käyttötarkoituksesta ja täsmennettävä jokin seuraavista tarkoituksista:
                        
                                    a)
                                 
                                 
                                    jatkoviljely;
                                 
                              
                                    b)
                                 
                                 
                                    päästäminen luontoon;
                                 
                              
                                    c)
                                 
                                 
                                    uudelleensijoitus;
                                 
                              
                                    d)
                                 
                                 
                                    karanteeni;
                                 
                              
                                    e)
                                 
                                 
                                    koristetarkoituksiin;
                                 
                              
                                    f)
                                 
                                 
                                    kalansyötiksi;
                                 
                              
                                    g)
                                 
                                 
                                    hävittäminen tai teurastus, kun ne ovat peräisin taudintorjuntatoimenpiteiden kohteena olevalta alueelta;
                                 
                              
                                    h)
                                 
                                 
                                    teurastus ja jatkokäsittely;
                                 
                              
                                    i)
                                 
                                 
                                    ihmisravinnoksi;
                                 
                              
                                    j)
                                 
                                 
                                    puhdistamot;
                                 
                              
                                    k)
                                 
                                 
                                    lähettämöt;
                                 
                              
                                    l)
                                 
                                 
                                    tutkimustarkoituksiin;
                                 
                              
                                    m)
                                 
                                 
                                    muu (täsmennettävä).
                                 
                              
                  B.   Toiseen jäsenvaltioon siirrettäviin vesiviljelyeläimiin liittyvään omaa ilmoitusta koskevaan asiakirjaan sisällytettävät tiedot
            
            
                     
                        1.
                     
                     
                        Vesiviljelyeläimiin, mukaan lukien ihmisravinnoksi tarkoitetut vesiviljelyeläimet, liittyvässä omaa ilmoitusta koskevassa asiakirjassa on oltava vähintään seuraavat tiedot:
                        
                                    a)
                                 
                                 
                                    lähettäjän ja vastaanottajan nimi ja osoite;
                                 
                              
                                    b)
                                 
                                 
                                    alkuperäisen pitopaikan nimi ja osoite; ja
                                    
                                                i)
                                             
                                             
                                                jos alkuperäinen pitopaikka on hyväksytty pitopaikka, kyseisen hyväksytyn pitopaikan yksilöllinen hyväksyntänumero; tai
                                             
                                          
                                                ii)
                                             
                                             
                                                jos alkuperäinen pitopaikka on rekisteröity pitopaikka, kyseisen rekisteröidyn pitopaikan yksilöllinen rekisterinumero;
                                             
                                          
                              
                                    c)
                                 
                                 
                                    määränpäänä olevan pitopaikan nimi ja osoite; ja
                                    
                                                i)
                                             
                                             
                                                jos määränpäänä oleva pitopaikka on hyväksytty pitopaikka, kyseisen hyväksytyn pitopaikan yksilöllinen hyväksyntänumero; tai
                                             
                                          
                                                ii)
                                             
                                             
                                                jos määränpäänä oleva pitopaikka on rekisteröity pitopaikka, kyseisen rekisteröidyn pitopaikan yksilöllinen rekisterinumero;
                                             
                                          
                              
                                    d)
                                 
                                 
                                    kuljettajan nimi ja osoite;
                                 
                              
                                    e)
                                 
                                 
                                    vesiviljelyeläinten laji ja lukumäärä, tilavuus tai paino niiden kehitysvaiheen mukaan;
                                 
                              
                                    f)
                                 
                                 
                                    päivä, jona viimeisin näyte otettiin komission delegoidun asetuksen (EU) 2020/689 liitteessä VI olevan III osan mukaisesti, ja kyseisen näytteen testauksen tulokset, kun vesiviljelyeläimet on tarkoitettu toisessa jäsenvaltiossa sijaitsevaan pitopaikkaan, jossa toteutetaan tietyn luokan C taudin tai tiettyjen luokan C tautien seurantaohjelmaa;
                                 
                              
                                    g)
                                 
                                 
                                    lähetyksen lähetyspäivä ja -aika.
                                 
                              
                  
                     
                        2.
                     
                     
                        Vesiviljelyeläinten, mukaan lukien ihmisravinnoksi tarkoitetut vesiviljelyeläimet, siirtoihin liittyvissä omaa ilmoitusta koskevissa asiakirjoissa on oltava yksityiskohtaiset tiedot käyttötarkoituksesta, johon vesiviljelyeläimet on tarkoitettu, ja täsmennettävä jokin seuraavista tarkoituksista:
                        
                                    a)
                                 
                                 
                                    jatkoviljely;
                                 
                              
                                    b)
                                 
                                 
                                    päästäminen luontoon;
                                 
                              
                                    c)
                                 
                                 
                                    uudelleensijoitus;
                                 
                              
                                    d)
                                 
                                 
                                    karanteeni;
                                 
                              
                                    e)
                                 
                                 
                                    koristetarkoituksiin;
                                 
                              
                                    f)
                                 
                                 
                                    teurastus ja jatkokäsittely;
                                 
                              
                                    g)
                                 
                                 
                                    ihmisravinnoksi;
                                 
                              
                                    h)
                                 
                                 
                                    puhdistamot;
                                 
                              
                                    i)
                                 
                                 
                                    lähettämöt;
                                 
                              
                                    j)
                                 
                                 
                                    tutkimustarkoituksiin;
                                 
                              
                                    k)
                                 
                                 
                                    muu (täsmennettävä).
                                 
                              
                  
      
      
         
            LIITE III
            Muita vesiviljelyeläimistä saatavia eläinperäisiä tuotteita kuin eläviä vesiviljelyeläimiä koskeviin eläinterveystodistuksiin tai ilmoituksiin sisällytettävät tiedot
            
               1.   
               Muita vesiviljelyeläimistä saatavia eläinperäisiä tuotteita kuin eläviä vesiviljelyeläimiä koskevassa eläinterveystodistuksessa tai ilmoituksessa on oltava vähintään seuraavat tiedot:
               
                           a)
                        
                        
                           lähettäjän ja vastaanottajan nimi ja osoite;
                        
                     
                           b)
                        
                        
                           alkuperäisen pitopaikan tai alkuperäpaikan nimi ja osoite; ja
                           
                                       i)
                                    
                                    
                                       jos alkuperäinen pitopaikka on hyväksytty pitopaikka, kyseisen hyväksytyn pitopaikan yksilöllinen hyväksyntänumero; tai
                                    
                                 
                                       ii)
                                    
                                    
                                       jos alkuperäinen pitopaikka on rekisteröity pitopaikka, kyseisen rekisteröidyn pitopaikan yksilöllinen rekisterinumero;
                                    
                                 
                     
                           c)
                        
                        
                           määränpäänä olevan pitopaikan tai määräpaikan nimi ja osoite; ja
                           
                                       i)
                                    
                                    
                                       jos määränpäänä oleva pitopaikka on hyväksytty pitopaikka, kyseisen hyväksytyn pitopaikan yksilöllinen hyväksyntänumero; tai
                                    
                                 
                                       ii)
                                    
                                    
                                       jos määränpäänä oleva pitopaikka on rekisteröity pitopaikka, kyseisen rekisteröidyn pitopaikan yksilöllinen rekisterinumero;
                                    
                                 
                     
                           d)
                        
                        
                           niiden vesiviljelyeläinlajien tieteellinen nimi, joista eläinperäiset tuotteet ovat peräisin, ja tapauksen mukaan eläinperäisten tuotteiden lukumäärä, tilavuus tai paino;
                        
                     
                           e)
                        
                        
                           eläinterveystodistuksen myöntämispäivä, -aika ja -paikka ja voimassaoloaika, virkaeläinlääkärin nimi, virka-asema ja allekirjoitus sekä lähetyksen alkuperäpaikan toimivaltaisen viranomaisen leima.
                        
                     
            
               2.   
               Muita vesiviljelyeläimistä saatavia eläinperäisiä tuotteita kuin eläviä vesiviljelyeläimiä koskevan eläinterveystodistuksen tai ilmoituksen on sisällettävä yksityiskohtaiset tiedot tuotteiden käyttötarkoituksesta, ja siinä on täsmennettävä jokin seuraavista tarkoituksista:
               
                           a)
                        
                        
                           suoraan ihmisravinnoksi;
                        
                     
                           b)
                        
                        
                           käsittely vesieläinten taudintorjuntaan soveltuvassa elintarvikelaitoksessa;
                        
                     
                           c)
                        
                        
                           muu (täsmennettävä).
                        
                     
            
               3.   
               Eläinterveystodistuksessa, joka koskee rajoitusvyöhykkeeltä siirrettäviä muita vesiviljelyeläimistä saatavia eläinperäisiä tuotteita kuin eläviä vesiviljelyeläimiä, on oltava seuraava vakuutus:
               ”Eläinperäisiä tuotteita, jotka täyttävät [lisätään asianomaisen taudin nimi] taudintorjuntatoimenpiteitä [lisätään alkuperärajoitusvyöhykettä koskevat tiedot] koskevassa luvassa [xxx, mukaan lukien asianomaisen säädöksen nimi ja julkaisupäivä] esitetyt edellytykset”